CELEX: 31994D0911
Language: el
Date: 1994-12-15 00:00:00
Title: 94/911/ΕΚ: Απόφαση του Συμβουλίου της 15ης Δεκεμβρίου 1994 για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα του περιβάλλοντος και του κλίματος (1994-1998)

Avis juridique important

|

31994D0911

94/911/ΕΚ: Απόφαση του Συμβουλίου της 15ης Δεκεμβρίου 1994 για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα του περιβάλλοντος και του κλίματος (1994-1998)  

Επίσημη Εφημερίδα αριθ. L 361 της 31/12/1994 σ. 0001 - 0024 Φινλανδική ειδική έκδοση: Κεφάλαιο 16 τόμος 3 σ. 0012  Σουηδική ειδική έκδοση: Κεφάλαιο 16 τόμος 3 σ. 0012 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Δεκεμβρίου 1994 για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα του περιβάλλοντος και του κλίματος (1994-1998) (94/911/ΕΚ)ΤΟ ΣΥΜΒΟΥΛΙΟ  ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,  τη πρόταση της Επιτροπής (1),  την γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το Ευρωπαϊκό Κοινοβούλιο και το Συμβούλιο, με την απόφασή τους αριθ. 1110/94/ΕΚ (4), θέσπισαν το τέταρτο πρόγραμμα-πλαίσιο επί των δράσεων της Ευρωπαϊκής Κοινότητας στον τομέα της έρευνας, τεχνολογικής ανάπτυξης και επίδειξης (καλούμενων στο εξής  ΕΤΑ) για τη χρονική περίοδο 1994-1998, στο οποίο καθορίζονται, μεταξύ άλλων, οι δραστηριότητες που πρέπει να αναληφθούν στον τομέα του περιβάλλοντος και του κλίματος- ότι η παρούσα απόφαση λαμβάνει υπόψη την αιτιολόγηση που εκτίθεται στο προοίμιο της  παραπάνω απόφασης- ότι το άρθρο 130 Θ παράγραφος 3 της συνθήκης προβλέπει ότι το πρόγραμμα-πλαίσιο τίθεται σε εφαρμογή μέσω ειδικών προγραμμάτων εκπονούμενων στο πλαίσιο καθεμιάς από τις δράσεις που το απαρτίζουν και ότι σε κάθε ειδικό πρόγραμμα διευκρινίζονται οι  λεπτομέρειες της υλοποίησής του, καθορίζεται η διάρκειά του και προβλέπονται τα σχετικά μέσα που κρίνονται απαραίτητα- ότι το ποσό που κρίνεται αναγκαίο για την εκτέλεση του παρόντος προγράμματος ανέρχεται σε 532 εκατομμύρια Ecu- ότι πιστώσεις για κάθε οικονομικό έτος θα καθοριστούν από την αρμόδια για τον προϋπολογισμό αρχή, με την επιφύλαξη της διαθεσιμότητας των  πόρων στα πλαίσια των δημοσιονομικών προοπτικών και των όρων που εκτίθενται στο άρθρο 1 παράγραφος 3 της απόφασης αριθ. 1110/94/ΕΚ- ότι οι δραστηριότητες που θα διεξαχθούν στο πλαίσιο του παρόντος προγράμματος θα συμβάλουν στην ανάπτυξη των επιστημονικών και τεχνικών γνώσεων τις οποίες χρειάζεται η Ένωση για να ανταποκριθεί στην περιβαλλοντική εντολή του τρίτου μέρους, τίτλος XVI  της συνθήκης- ότι το παρόν πρόγραμμα μπορεί να συμβάλει σημαντικά στην τόνωση της οικονομίας, την ενίσχυση της ανταγωνιστικότητας και την ανάπτυξη της απασχόλησης στην Κοινότητα, όπως αναφέρεται στο Λευκό Βίβλο για την "Ανάπτυξη, την ανταγωνιστικότητα και την  απασχόληση"- ότι το περιεχόμενο του τετάρτου προγράμματος-πλαισίου κοινοτικών δράσεων ΕΤΑ καθορίστηκε με βάση την αρχή της επικουρικότητας- ότι στο παρόν ειδικό πρόγραμμα προσδιορίζεται το περιεχόμενο των δραστηριοτήτων που πρέπει να αναληφθούν σύμφωνα με την αρχή  αυτή στον τομέα του περιβάλλοντος και του κλίματος- ότι η απόφαση αριθ. 1110/94/ΕΚ προβλέπει ότι η κοινοτική δράση δικαιολογείται εφόσον, μεταξύ άλλων, η έρευνα συμβάλλει στην ενίσχυση της οικονομικής και κοινωνικής συνοχής της Κοινότητας καθώς και στην προώθηση της αρμονικής ανάπτυξης στο σύνολό της,  χωρίς να θίγεται ο στόχος της επιστημονικής και τεχνικής ποιότητας- ότι το παρόν πρόγραμμα θεωρείται ότι συντελεί στην επίτευξη αυτών των σκοπών- ότι η Κοινότητα πρέπει να υποστηρίζει μόνο δράσεις ΕΤΑ υψηλής ποιότητας- ότι για το παρόν ειδικό πρόγραμμα ισχύουν οι κανόνες συμμετοχής των επιχειρήσεων, ερευνητικών κέντρων, συμπεριλαμβανομένου του Κοινού Κέντρου Ερευνών (ΚΚΕρ), και πανεπιστημίων καθώς και οι κανόνες για τη διάδοση των αποτελεσμάτων της έρευνας, οι οποίοι  καθορίζονται με τα μέτρα που προβλέπονται στο άρθρο 130 Ι της συνθήκης- ότι πρέπει να προβλεφθούν μέτρα για την ενθάρρυνση της συμμετοχής των μικρομεσαίων επιχειρήσεων (ΜΜΕ) στο παρόν πρόγραμμα, ιδίως μέσω μέτρων τόνωσης της τεχνολογίας- ότι οι προσπάθειες της Επιτροπής προκειμένου να απλουστευθούν και να επιταχυνθούν οι διαδικασίες υποβολής υποψηφιοτήτων και επιλογής και προκειμένου να καταστούν περισσότερο διαφανείς, πρέπει να συνεχιστούν με στόχο τη διευκόλυνση της εφαρμογής του  προγράμματος και των ενεργειών που πρέπει να αναλάβουν οι επιχειρήσεις, κυρίως οι ΜΜΕ, τα ερευνητικά κέντρα και τα πανεπιστήμια για να συμμετάσχουν στην κοινοτική δράση ΕΤΑ- ότι το παρόν πρόγραμμα θα συμβάλει στην ενίσχυση της οικονομίας τόσο μεταξύ των δραστηριοτήτων ΕΤΑ που αναπτύσσουν στον τομέα του περιβάλλοντος και του κλίματος τα ερευνητικά κέντρα, τα πανεπιστήμια και οι επιχειρήσεις, ιδίως δε οι ΜΜΕ, των κρατών  μελών, όσο και μεταξύ αυτών και των αντίστοιχων κοινοτικών δραστηριοτήτων ΕΤΑ- ότι είναι ίσως σκόπιμο να θεσπιστούν δραστηριότητες διεθνούς συνεργασίας με διεθνείς οργανισμούς και τρίτες χώρες με στόχο την εφαρμογή του παρόντος προγράμματος- ότι το παρόν πρόγραμμα πρέπει επίσης να περιλαμβάνει δραστηριότητες για τη διάδοση και την εκμετάλλευση των αποτελεσμάτων της ΕΤΑ, ιδίως προς τις ΜΜΕ, και κυρίως τις ΜΜΕ των κρατών μελών ή περιφερειών με τη μικρότερη συμμετοχή στο πορόγραμμα, καθώς και  δραστηριότητες για την τόνωση της κινητικότητας και την κατάρτιση ερευνητών στα πλαίσια του παρόντος προγράμματος στο βαθμό που απαιτείται για τη σωστή εκτέλεσή του- ότι πρέπει να γίνει ανάλυση των ενδεχόμενων κοινωνικοοικονομικών επιπτώσεων και των τεχνολογικών κινδύνων που συνδέονται με το πρόγραμμα- ότι η πρόοδος της εφαρμογής του παρόντος προγράμματος πρέπει να παρακολουθείται διαρκώς και συστηματικά για να είναι δυνατή η προσαρμογή του, κατά περίπτωση, στις επιστημονικές και τεχνολογικές εξελίξεις στο συγκεκριμένο τομέα- ότι πρέπει να διενεργηθεί  σε εύθετο χρόνο ανεξάρτητη αξιολόγηση της προόδου του παρόντος προγράμματος με σκοπό να συγκεντρωθούν όλα τα στοιχεία εκτίμησης που είναι απαραίτητα για τον καθορισμό των στόχων του πέμπτου προγράμματος-πλαισίου ΕΤΑ- ότι, όταν περατωθεί το πρόγραμμα  αυτό, πρέπει να διενεργηθεί η τελική αξιολόγηση των αποτελεσμάτων του σε σχέση με τους στόχους που καθορίζονται στην παρούσα απόφαση- ότι στο ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου την 1η Φεβρουαρίου 1993, σχετικά με ένα κοινοτικό πρόγραμμα πολιτικής και δράσεως για το περιβάλλον και τη σταθερή ανάπτυξη (5),  η επιστημονική έρευνα και η τεχνική πρόοδος αναγνωρίζονται ως ένα από τα βασικά μέσα για την εφαρμογή της πολιτικής αυτής- ότι το παρόν πρόγραμμα πρέπει να ενταχθεί σε γενική στρατηγική της Κοινότητας ώστε να εκπληρωθούν οι διεθνείς υποχρεώσεις που απορρέουν από τη διάσκεψη των Ηνωμένων Εθνών για το περιβάλλον και την ανάπτυξη, ιδίως δε εκείνων που αφορούν τη μείωση των  αερίων που προκαλούν το φαινόμενο του θερμοκηπίου- ότι η φύση των δραστηριοτήτων που θα αναληφθούν στα πλαίσια του παρόντος προγράμματος απαιτεί συντονισμό με τις δραστηριότητες που αναλαμβάνονται στα πλαίσια άλλων ειδικών προγραμμάτων, καθώς και καλύτερη αλληλεπίδραση με δραστηριότητες που  αναλαμβάνονται σε άλλα πλαίσια, όπως το Eureka και το Cost- ότι ο συντονισμός θα ενισχυθεί, ιδίως, με δραστηριότητες που ανλαμβάνονται στο πλαίσιο του προγράμματος του ΚΚΕρ και του προγράμματος συνεργασίας με τρίτες χώρες και διεθνείς οργανισμούς- ότι το ΚΚΕρ δύναται να συμμετέχει σε έμμεσες δράσεις που καλύπτονται από το παρόν πρόγραμμα- ότι το ΚΚΕρ θα συμβάλει, μέσω του προγράμματός του άμεσων δραστηριοτήτων, στην επίτευξη των κοινοτικών στόχων ΕΤΑ στους τομείς που καλύπτονται από το παρόν πρόγραμμα- ότι ζητήθηκε σχετικά η γνώμη της Επιτροπής Επιστημονικής και Τεχνικής Έρευνας (Crest),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Θεσπίζεται ειδικό πρόγραμμα έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα του περιβάλλοντος και του κλίματος, το οποίο ορίζεται στο παράρτημα I, για τη χρονική περίοδο από την ημερομηνία θέσπισης της απόφασης  έως τις 31 Δεκεμβρίου 1998.   Άρθρο 2  1.  Το ποσό που κρίνεται αναγκαίο για την εκτέλεση του προγράμματος ανέρχεται σε 532 εκατομμύρια Ecu, συμπεριλαμβανομένου ποσοστού 7,4 % κατά μέγιστον για τις δαπάνες προσωπικού και διοικητικής λειτουργίας.  2.  Στο παράρτημα II παρατίθεται ενδεκτική κατανομή του ποσού αυτού.  3.  Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή, ανάλογα με τις διαθέσιμες εντός των δημιοσιονομικών προοπτικών πιστώσεις και σύμφωνα με τους όρους που προβλέπει το άρθρο 1 παράγραφος 3 της  απόφασης αριθ. 1110/94/ΕΚ, έχοντας υπόψη τις αρχές της χρηστής διαχείρισης που προβλέπονται στο άρθρο 2 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.   Άρθρο 3  1.  Οι γενικοί κανόνες για τη χρηματοδοτική συμμετοχή της Κοινότητας περιέχονται στο παράρτημα IV της απόφασης αριθ. 1110/94/ΕΚ.  2.  Οι κανόνες για τη συμμετοχή επιχειρήσεων, κέντρων ερευνών και πανεπιστημίων και για τη διάδοση των αποτελεσμάτων καθορίζονται στα μέτρα που προβλέπει το άρθρο 130 I της συνθήκης.  3.  Στο παράρτημα III καθορίζονται οι ειδικοί κανόνες εφαρμογής του προγράμματος, οι οποίοι συμπληρώνουν εκείνους που αναφέρονται στις παραγράφους 1 και 2.   Άρθρο 4  1.  Προκειμένου να συμβάλει στην εξασφάλιση, μεταξύ άλλων, της αποδοτικής από άποψη κόστους εφαρμογής του παρόντος προγράμματος, η Επιτροπή, επικουρούμενη καταλλήλως από ανεξάρτητους εξωτερικούς εμπειρογνώμονες, παρακολουθεί διαρκώς και  συστηματικά την πρόοδο στα πλαίσια του προγράμματος σε σχέση με τους στόχους που αναφέρονται στο παράρτημα I, όπως διευρύνθηκαν στο πρόγραμμα εργασιών. Εξετάζει ιδιαίτερα κατά πόσον οι στόχοι, οι προτεραιότητες και οι χρηματοδοτικοί πόροι εξακολουθούν  να παρακολουθούν τη μεταβαλλόμενη κατάσταση. Με βάση τα αποτελέσματα αυτής της διαδικασίας παρακολούθησης, υποβάλλει, εφόσον χρειάζεται, προτάσεις για την προσαρμογή ή τη συμπλήρωση του παρόντος προγράμματος.  2.  Προκειμένου να συμβάλει στην αξιολόγηση των κοινοτικών δραστηριοτήτων, όπως απαιτείται από το άρθρο 4 παράγραφος 2 της απόφασης για το τέταρτο πρόγραμμα-πλαίσιο, και σύμφωνα με το χρονοδιάγραμμα που προβλέπεται στην εν λόγω παράγραφο, η Επιτροπή  αναθέτει σε ανεξάρτητους ειδικευμένους εμπειρογνώμονες την εξωτερική αξιολόγηση των δραστηριοτήτων που διεξάγονται στα πλαίσια των τομέων που καλύπτονται από το παρόν πρόγραμμα, καθώς και της διαχείρισής τους κατά την πενταετία που προηγείται της  αξιολόγησης αυτής.  3.  Κατά τη λήξη του παρόντος προγράμματος, η Επιτροπή μεριμνά για τη διενέργεια ανεξάρτητης τελικής αξιολόγησης των επιτευχθέντων αποτελεσμάτων σε σχέση με τους στόχους που καθορίζονται στο παράρτημα III του τέταρτου προγράμματος-πλαισίου και στο  παράρτημα I της παρούσας απόφασης. Η έκθεση τελικής αξιολόγησης διαβιβάζεται στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή.   Άρθρο 5  1.  Η Επιτροπή καταρτίζει πρόγραμμα εργασιών σύμφωνα με τους στόχους που εκτίθενται στο παράρτημα I και την ενδεικτική χρηματοδοτική κατανομή που εκτίθεται στο παράρτημα II και το αναπροσαρμόζει κατά περίπτωση. Στο εν λόγω πρόγραμμα  καθορίζονται λεπτομερώς:  - οι επιστημονικοί και τεχνολογικοί στόχοι και τα ερευνητικά καθήκοντα, συμπεριλαμβανομένης, ανάλογα με την περίπτωση, της ένδειξης των σκοπούμενων τελικών χρήστων των αποτελεσμάτων,  - το χρονοδιάγραμμα εφαρμογής, συμπεριλαμβανομένων των ημερομηνιών για προκηρύξεις για την υποβολή προτάσεων,  - οι προτεινόμενες χρηματοδοτικές και διαχειριστικές ρυθμίσεις, συμπεριλαμβανομένων ειδικών λεπτομερειών για την εφαρμογή μέτρων τόνωσης τεχνολογίας στις ΜΜΕ και άλλων μέτρων, συμπεριλαμβανομένων των προπαρασκευαστικών, συνοδευτικών και υποστηρικτικών  μέτρων,  - ρυθμίσεις για το συντονισμό με άλλες δραστηριότητες ΕΤΑ που διεξάγονται στον τομέα αυτόν, ιδίως στο πλαίσιο του προγράμματος του ΚΚΕρ, του ειδικού προγράμματος συνεργασίας με τρίτες χώρες και διεθνείς οργανισμούς και στα πλαίσια άλλων ειδικών  προγραμμάτων και, κατά περίπτωση, για την εξασφάλιση της καλύτερης αλληλεπίδρασης με τις δραστηριότητες που διεξάγονται σε άλλα πλαίσια, όπως το Eureka και το Cost,  - ρυθμίσεις για τη διάδοση, την προστασία και την εκμετάλλευση των αποτελεσμάτων των δραστηριοτήτων ΕΤΑ που διεξάγονται στα πλαίσια του προγράμματος.  2.  Η Επιτροπή δημοσιεύει προκηρύξεις για την υποβολή προτάσεων σχεδίων με βάση το πρόγραμμα εργασιών.   Άρθρο 6  1.  Υπεύθυνη για την εκτέλεση του προγράμματος είναι η Επιτροπή.  2.  Στις περιπτώσεις που προβλέπονται στο άρθρο 7 παράγραφος 1, η Επιτροπή επικουρείται από επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.  3.  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος,  αποφασίζει δε με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών  μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.  4.  Η Επιτροπή θεσπίζει τα προτεινόμενα μέτρα όταν είναι σύμφωνα με τη γνώμη της επιτροπής.  5.  Όταν τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.  6.  Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.   Άρθρο 7  1.  Η διαδικασία που προβλέπεται στο άρθρο 6 παράγραφοι 2 έως 6 εφαρμόζεται στις ακόλουθες περιπτώσεις:  - για την προετοιμασία και την αναπροσαρμογή του προγράμματος εργασιών που αναφέρεται στο άρθρο 5 παράγραφος 1,  - για το περιεχόμενο των προσκλήσεων για υποβολή προτάσεων, συμπεριλαμβανομένων των λεπτομερών κριτηρίων επιλογής,  - για την αξιολόγηση των δραστηριοτήτων ΕΤΑ που προτείνονται για κοινοτική χρηματοδότηση καθώς και του ποσού κοινοτικής χρηματοδότησης που κρίνεται αναγκαίο για κάθε δραστηριότητα όταν τούτο ανέρχεται σε 0,25 εκατομμύρια Ecu τουλάχιστον,  - για τυχόν προσαρμογές της ενδεικτικής κατανομής του ποσού, όπως περιέχεται στο παράρτημα II,  - για συγκεκριμένες λεπτομέρειες της χρηματοδοτικής συμμετοχής της Κοινότητας στις διάφορες προβλεπόμενες δραστηριότητες,  - για τα μέτρα και την εντολή για την αξιολόγηση του προγράμματος,  - για τυχόν παρέκκλιση από τους κανόνες του παραρτήματος III,  - για τη συμμετοχή σε οποιοδήποτε πρόγραμμα, νομικών προσώπων από τρίτες χώρες και διεθνείς οργανισμούς.  2.  Όταν, σύμφωνα με την τρίτη περίπτωση της παραγράφου 1, το ποσό της κοινοτικής συνδρομής είναι μικρότερο από 0,25 εκατομμύρια Ecu, η Επιτροπή ενημερώνει την επιτροπή για τα σχέδια και το αποτέλεσμα της αξιολόγησής τους.  3.  Η Επιτροπή ενημερώνει τακτικά την επιτροπή σχετικά με την πορεία της εφαρμογής του προγράμματος στο σύνολό του.   Άρθρο 8  Στο παρόν πρόγραμμα μπορούν να συμμετέχουν, ανάλογα με το συγκεκριμένο σχέδιο και χωρίς κοινοτική οικονομική υποστήριξη, νομικά πρόσωπα εγκατεστημένα σε τρίτες χώρες, όταν η συμμετοχή αυτή συμβάλλει σημαντικά στην εφαρμογή του προγράμματος και  λαμβανομένης υπόψη της αρχής του αμοιβαίου συμφέροντος.   Άρθρο 9  Η παρούσα απόφαση απευθύνεται στα κράτη μέλη.  Βρυξέλλες, 15 Δεκεμβρίου 1994.  Για το Συμβούλιο Ο Πρόεδρος A. MERKEL  (1) ΕΕ αριθ. C 228 της 17. 8. 1994, σ. 78.(2) ΕΕ αριθ. C 341 της 5. 12. 1994.(3) Γνώμη που διατυπώθηκε στις 14 Σεπτεμβρίου 1994 (δεν δημοσιεύθηκε ακόμη στην Επίσημη Εφημερίδα).(4) ΕΕ αριθ. L 126 της 18. 5. 1994, σ. 1.(5) ΕΕ αριθ. C 138 της 17.  5. 1993, σ. 1.    ΠΑΡΑΡΤΗΜΑ I   ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ   Εισαγωγή  Το παρόν πρόγραμμα αντικατοπτρίζει απόλυτα τις κατευθύνσεις του τέταρτου προγράμματος-πλαισίου, του οποίου εφαρμόζει τα κριτήρια επιλογής και διασαφηνίζει τους επιστημονικούς και τεχνολογικούς στόχους.  Το κεφάλαιο 3 (εισαγωγή και μέρος Α και Β) του παραρτήματος III, πρώτη δράση του εν λόγω προγράμματος-πλαισίου αποτελεί αναπόσπαστο μέρος του παρόντος προγράμματος.  Το πρόγραμμα εξασφαλίζει την απαραίτητη συνέχεια για τη διατήρηση και ενίσχυση των ικανοτήτων Ε  &  ΤΑ που εδραιώθηκαν κατά τη διάρκεια των προηγούμενων προγραμμάτων. Εκτός από την εξακολούθηση και την αξιοποίηση των προσπαθειών διάρθρωσης της Ε  &  ΤΑ  στον τομέα του περιβάλλοντος σε ευρωπαϊκή κλίμακα, το πρόγραμμα θα εμπεδώσει τη δημιουργία δικτύων αριστείας, λαμβάνοντας υπόψη, ανάλογα με την περίπτωση, την ανάγκη να προαχθεί η συνοχή.  Το πρόγραμμα θα επικεντρωθεί σε ορισμένα θέματα και τομείς στους οποίους δικαιολογείται η δράση της Κοινότητας. Ωστόσο, τα περιβαλλοντικά προβλήματα καθίστανται όλο και περισσότερο πολύπλοκα, γεγονός που απαιτεί διεπιστημονική προσέγγιση και έρευνα στην  ανάλυση συστημάτων.  Το πρόγραμμα περιλαμβάνει τέσσερα θέματα: Α. φυσικό περιβάλλον, ποιότητα του περιβάλλοντος και πλανητική αλλαγή, Β. τεχνολογίες που συνδέονται με το περιβάλλον, Γ. διαστημικές τεχνίες για την επιτήρηση του περιβάλλοντος και την περιβαλλοντική έρευνα και  Δ. ανθρώπινη διάσταση των περιβαλλοντικών μεταβολών.  Για να επικεντρωθεί η κοινοτική ερευνητική προσπάθεια και να της δοθεί μεγαλύτερη προβολή στη συνάρτηση των παγκόσμιων ερευνών των πλανητικών μεταβολών, οι ερευνητικές δραστηριότητες που προβλέπονται στον τομέα αυτόν θα διεξαχθούν στο πλαίσιο του  Ευρωπαϊκού Δικτύου Έρευνας για τις πλανητικές αλλαγές (Enrich). Οι δραστηριότητες αυτές θα συμβάλουν στην επίτευξη των στόχων του διεθνούς προγράμματος γαιόσφαιρας-βιόσφαιρας (IGBP), του παγκόσμιου προγράμματος έρευνας για το κλίμα (WCRP) και του  προγράμματος ανθρώπινων διαστάσεων των πλανητικών περιβαλλοντικών μεταβολών (HDP), ούτως ώστε τα αποτελέσματα να μπορέσουν να χρησιμοποιηθούν κατά την εφαρμογή του πέμπτου προγράμματος-πλαισίου περιβαλλοντικής δράσης. Πρέπει επίσης να ληφθούν υπόψη οι  απαιτήσεις που διατυπώθηκαν κατά τη σύσταση του πλανητικού συστήματος κλιματικών παρατηρήσεων (GCOS) και του πλανητικού συστήματος χερσαίων παρατηρησεων (GTOS). Επιπλέον, οι δραστηριότητες του προγράμματος θα συντονίζονται με τις δραστηριότητες του  προγράμματος επιστημών και τεχνολογιών της θαλάσσης.  Σύμφωνα με το πρόγραμμα-πλαίσιο και με το έγγραφο εργασίας της Επιτροπής, οι έρευνες οι οποίες θα διενεργηθούν σε κάθε θέμα και στα πεδία που αποτελούν, πρέπει να πληρούν τα ακόλουθα κριτήρια:  1. Να συμβάλλουν στην ενίσχυση της επιστημονικής βάσης που είναι αναγκαία για την εφαρμογή της πολιτικής της Ένωσης στον τομέα του περιβάλλοντος, αναπτύσσοντας μέσω της βασικής έρευνας, ανάλογα με την περίπτωση, τις στρατηγικές δυνατότητες αυτής της  εφαρμογής και συνδυάζοντας τις αρχές ανθρώπινης υγείας και ασφάλειας, προστασίας του περιβάλλοντος και βιώσιμης διαχείρισης των πόρων με τις νόμιμες επιδιώξεις για οικονομική ανάπτυξη και άνοδο (θέματα Α έως Δ).  2. Να συμβάλλουν στην επίτευξη των στόχων των παγκόσμιων ερευνητικών προγραμμάτων για τις πλανητικές μεταβολές (θέματα Α, Γ και Δ) επικεντρώνοντας τις εργασίες στις πτυχές στις οποίες μόνον η παρέμβαση της Ένωσης, με τη μορφή μεγάλων σχεδίων που  διοργανώνονται σε συνδυασμό με τα κράτη μέλη, μπορεί να αποφέρει σημαντικά αποτελέσματα.  3. Να συμβάλλουν στην ανάπτυξη περιβαλλοντικών προϊόντων, τεχνολογιών, τεχνικών και υπηρεσιών που ανταποκρίνονται σε νέες ανάγκες και των οποίων η εκμετάλλευση θα παράσχει μακροχρόνια και αειφόρο ώθηση στην οικονομική αύξηση και θα δημιουργήσει νέες  θέσεις εργασίας, όπως τονίζεται στο Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση (θέματα Β έως Δ).  Η αποτελεσματική υλοποίηση των στόχων αυτών θα διευκολυνθεί με τον προσδιορισμό των σκοπούμενων τελικών χρήστων των αποτελεσμάτων, ανάλογα με την περίπτωση. Η έρευνα που υποστηρίζει την επιστημονική βάση πρέπει να απευθύνεται σε συγκεκριμένες  επιστημονικές κοινότητες, δίκτυα και διεθνή προγράμματα. Η έρευνα που αποκοπεί στην υποστήριξης της ανάπτυξης και τις εφαρμογής της περιβαλλοντικής πολιτικής της Κοινότητας πρέπει να αντανακλά τις ανάγκες του κοινοτικού προγράμματος πολιτικής και  δράσεως σχετικά με το περιβάλλον και τη σταθερή ανάπτυξη (1) και του Ευρωπαϊκού Οργανισμού Περιβάλλοντος. Η δυνητική βιομηχανική εκμετάλλευση των αποτελεσμάτων των σχεδίων πρέπει να διευκολυνθεί με τον προσανατολισμό τους προς συσκεκριμένους φορείς και  βιομηχανικές κοινότητες, ιδίως προς εκείνους στους οποίους συμμετέχουν ΜΜΕ.  Οι δράσεις αυτές θα διεξαχθούν βάσει στενής συνεργασίας μεταξύ πανεπιστημίων, επιστημονικών ιδρυμάτων και επιχειρήσεων των κρατών μελών, συμπεριλαμβανομένων των ΜΜΕ.  Θα ληφθούν μέτρα τόνωσης της τεχνολογίας, βάσει της πείρας που θα αποκτηθεί από τις δραστηριότητες Craft και των πριμοδοτήσεων σκοπιμότητας, προκειμένου να ενθαρρυνθεί και να διευκολυνθεί η συμμετοχή των ΜΜΕ, λαμβανομένων υπόψη των αναγκών των ΜΜΕ από  τις λιγότερο προηγμένες περιφέρειες.  Είναι σκόπιμο να συσταθούν περιφερειακά δίκτυα διεπιστημονικής έρευνας με στόχο τη μελέτη, σε ευρωπαϊκό πλαίσιο, των ειδικών προβλημάτων ορισμένων ευρωπαϊκών περιφερειών, συμπεριλαμβανομένης της Λεκάνης της Μεσογείου, της περιοχής της Βαλτικής Θάλσσας,  της περιοχής της Βόρειας Θάλασσας, των Άλπεων, και των Βόρειων και Αρκτικών περιοχών, συμπεριλαμβανομένου του Αρκτικού Κύκλου.  Συμπληρωματικές δράσεις θα αναληφθούν από το ΚΚΕρ σε τομείς της αρμοδιότητάς του, ιδίως στα πεδία Α.I "Κλιματική αλλαγή και επιπτώσεις στους φυσικούς πόρους", Α.II "Φυσική και χημεία της ατμόσφαιρας- αλληλεπιδράσεις με τη βιόσφαιρα και μηχανισμοί των  επιπτώσεων των περιβαλλοντικών μεταβολών", Β.I "Όργανα, τεχνικές και μέθοδοι για την επιτήρηση του περιβάλλοντος", Β.II "Τεχνολογίες και μέθοδοι για την αξιολόγηση κινδύνων και για την προστασία και την αποκατάσταση του περιβάλλοντος", καθώς και στο  θέμα Γ "Διαστημικές τεχνικές εφηρμοσμένες στην επιτήρηση και την έρευνα σε περιβαλλοντικά θέματα", που περιγράφονται στη συνέχεια (2).   ΠΕΡΙΕΧΟΜΕΝΟ  Α. Έρευνα στο φυσικό περιβάλλον, την ποιότητα του περιβάλλοντος και την πλανητική αλλαγή Στο πλαίσιο του προγράμματος εργασίας πρέπει να δοθούν σαφείς οδηγίες ως προς τη διάκριση μεταξύ των στόχων και των εργασιών του παρόντος θέματος και των συναφών μερών του "προγράμματος των επιστημών και τεχνολογιών της θαλάσσης" και, ενδεχομένως, άλλων  προγραμμάτων. Πρέπει να ληφθούν υπόψη οι σχετικοί συντονιστικοί μηχανισμοί που λειτουργούν μέσω του Enrich.  Πεδίο I: Κλιματική αλλαγή και επιπτώσεις στους φυσικούς πόρους Α.I.1. Δυναμικές διεργασίες στο κλιματικό σύστημα Στόχοι - Καλύτερη κατανόηση και καλύτερη περιγραφή των βασικών διεργασιών του κλιματικού συστήματος όσον αφορά τις αμοιβαίες δράσεις τους σε πλανητική και περιφερειακή κλίμακα.  - Βελτίωση των κλιματικών μοντέλων, στα οποία θα συνυπολογισθεί και θα ενσωματωθεί η ορθότερη γνώση της αποφασιστικής σημασίας φυσικών διεργασιών του κλίματος.  Ερευνητικό έργο Α.I.1.(1) Ανάλυση και περιγραφή των αλληλεπιδράσεων ατμόσφαιρας/επιφάνειας της γης, συμπεριλαμβανομένης της μελέτης του ρόλου των συστημάτων που ενεργούν ως απορροφητήρες και αποθέματα των αερίων που προκαλούν το φαινόμενο του θερμοκηπίου σε σχέση με  τις δυναμικές διεργασίες του κλιματικού συστήματος και του ρόλου τους στον υδρολογικό κύκλο, ιδίως σε περιφερειακή κλίμακα.  Α.I.1.(2) Ανάλυση και περιγραφή των συζεύξεων μεταξύ ατμοσφαιρικών διεργασιών και ωκεάνιων ρευμάτων.  Α.I.1.(3) Ανάλυση και περιγραφή των συζεύξεων ατμοσφαίρας-κρυοσφαίρας-ωκεανού και του ρόλου τους στο κλιματικό σύστημα.  Α.I.1.(4) Μελέτες των σύνθετων φαινομένων ακτινοβολίας, όπου συμπεριλαμβάνεται ο ρόλος των αερίων που συντελούν στη δημιουργία του φαινομένου του θερμοκηπίου στην τροπόσφαιρα και την κατώτερη στρατόσφαιρα, των νεφών και της δυναμικής τους, και των  αερολυμάτων.  Α.I.1.(5) Μελέτες των πλανητικών κύκλων των αερίων που συντελούν στο φαινόμενο του θερμοκηπίου, το ατμοσφαιρικό ισοζύγιό τους και οι ροές τους και οι μετασχηματισμοί τους στους ωκεανούς, τη βιόσφαιρα και τη λιθόσφαιρα.  Α.I.2. Το κλιματικό σύστημα στο παρελθόν Στόχος Συμβολή στη μεγάλης ακρίβειας ανασύσταση των κλιματικών συνθηκών και των περιβαλλοντικών συνθηκών που συνδέονται με το κλίμα σε στόχο να εμπλουτιστεί η τεκμηρίωση και να βελτιωθεί η κατανόηση της λειτουργίας του κλιματικού συστήματος.  Ερευνητικό έργο Α.I.2.(1) Ανασύσταση των κλιματικών και περιβαλλοντικών συνθηκών τόσο σε πλανητική όσο και σε περιφερειακή κλίμακα κατά τη διάρκεια των τελευταίων κλιματικών κύκλων +- 250 000 έτη).  Α.I.2.(2) Συλλογή, επικύρωση, ανάλυση και ερμηνεία στοιχείων από βαθιές πυρηνοληψίες στα παλαιά στρώματα παγετώνων και συναφείς έρευνες στους παγετώνες. Κατάρτιση μοντέλων ρεολογίας των πάγων και των ροών των παγετώνων.  Α.I.2.(3) Ανασύσταση της εξέλιξης του κλίματος και της διακύμανσής του στην ολόκαινο περίοδο και στην ύστερη ολόκαινο περίοδο.  Α.I.2.(4) Ανάλυση της δυναμικής των κλιματικών μεταβολών και της διακύμανσης του κλίματος κατά το παρελθόν.  Α.I.3. Κλιματική μεταβλητότητα, προσομοίωση του κλίματος και πρόβλεψη κλιματικών μεταβολών Στόχοι - Περιγραφή της εξέλιξης του κλίματος και της μεταβλητότητάς του κατά τα τελευταία χρόνια (κατά τον περασμένο αιώνα περίπου) και προβλέψεις των φαινόμενων αυτών κατά τον επόμενο αιώνα περίπου, ιδίως σε σχέση με εύλογες υποθέσεις μεταβαλλόμενων  ατμοσφαιρικών συγκεντρώσεων των αερίων θερμοκηπίου, των αερολυμάτων θειικών ενώσεων και της εξάλειψης του όζοντος.  - Βελτιωμένα μοντέλα κλίματος- συγκεκριμένα, βελτίωση της αναπαράστασης των βασικών δυναμικών, φυσικών, χημικών και βιολογικών διεργασιών οι οποίες πιστεύεται ότι επηρεάζουν σημαντικά τη σημερινή κατάσταση και τη μελλοντική εξέλιξη του κλιματικού  συστήματος.  - Ανάπτυξη βελτιωμένων σεναρίων κλιματικών μεταβολών, με περιφερειακή (ευρωπαϊκή) διακριτική ικανότητα, για την πρόβλεψη των επιπτώσεων στο περιβάλλον, την κοινωνία και την οικονομία.  Για να επιτευχθεί ο στόχος αυτός, θα συνδεθούν μέσω συντονισμένης δράσης, τα ευρωπαϊκά κέντρα κατάρτισης μοντέλων του κλίματος ούτως ώστε οι ομάδες επιστημόνων να έχουν πρόσβαση στα μοντέλα και τα πλέον τελειοποιημένα επιστημονικά όργανα.  Ερευνητικό έργο Α.I.3.(1) Κατάρτιση, επικύρωση και εφαρμογή βελτιωμένων κλιματικών μοντέλων σε συνδυασμό με τις σημερινές και τις παλαιότερες συνθήκες.  Α.I.3.(2) Ανάλυση και περιγραφή του σημερινού κλίματος και της μεταβλητότητάς του με τη χρησιμοποίηση πλανητικών και περιφερειακών στοιχείων.  Α.I.3.(3) Ανάλυση της κλιματικής μεταβλητότητας που περιγράφεται από τα σημερινά κλιματικά μοντέλα- ανάπτυξη και εφαρμογή κατάλληλων στατιστικών μεθόδων για την επικύρωση των προβλέψεων βάσει μοντέλων σε σχέση με τα πραγματικά στοιχεία.  Α.I.3.(4) Ανάπτυξη νέων και βελτιωμένων σεναρίων κλιματικών μεταβολών τόσο σε πλανητική όσο και σε περιφερειακή κλίμακα.  Α.I.3.(5) Ανάπτυξη μοντέλων για την εποχιακή πρόβλεψη κλιματικών παραμέτρων, συμπεριλαμβανομένων μοντέλων για την εποχιακή πρόβλεψη ακραίων καταστάσεων (βροχοπτώσεις, ξηρασία).  Α.I.3.(6) Ανάπτυξη μεθόδων για τη μεταφορά των μοντέλων σε μικρότερη κλίμακα με στόχο την ακριβή προσομοίωση της μεταβλητότητας του καιρού (π.χ. βροχοπτώσεις) με υψηλή χωροχρονική διακριτική ικανότητα. Ανάπτυξη βελτιωμένων προβλέψεων των μεταβολών του  τύπου, της κατανομής και της συχνότητας των ακραίων μετεωρολογικών καταστάσεων.  Α.I.3.(7) Μελέτη της ανάδρασης, στο κλιματικό σύστημα, των μακροχρόνιων περιβαλλοντικών μεταβολών (δεκαετίες/αιώνες), με ιδιαίτερη έμφαση στον υδρολογικό κύκλο και τις αλλαγές της βιοσφαίρας.  Α.I.3.(8) Μελέτη των μεταβολών της μέσης στάθμης της θάλασσας, στατιστικά στοιχεία για τη στάθμη της θάλασσας, τις καταιγίδες και τις πλημμύρες, ιδίως στις περιοχές που κινδυνεύουν από πλημμύρες.  Α.I.4. Επιπτώσεις των κλιματικών μεταβολών και άλλων περιβαλλοντικών παραγόντων στους φυσικούς πόρους Στόχος Αξιολόγηση των κυριότερων επιπτώσεων της μεταβαλλόμενης ανθρώπινης πίεσης, καθώς και της μεταβλητότητας και της αλλαγής του κλίματος για τους φυσικούς πόρους και για την ικανότητα αειφόρου προσαρμογής.  Α.I.4.α) Ευρωπαϊκοί υδάτινοι πόροι Στόχος Βελτίωση της γνώσης των πιθανών ποσοτικών και ποιοτικών επιπτώσεων των κλιματικών και άλλων περιβαλλοντικών αλλαγών (συμπεριλαμβανομένων των μεταβαλλόμενων απαιτήσεων του ανθρώπου και της δημογραφικής πίεσης) στους επιφανειακούς και τους υπόγειους  υδάτινους πόρους, με σκοπό την καλύτερη κατανόηση των βασικών διεργασιών και τη δημιουργία βάσης για την ανάπτυξη στρατηγικών για τη μελλοντική τους διαχείριση.  Ερευνητικό έργο Α.I.4.α)(1) Ανάπτυξη μεθόδων (συμπεριλαμβανομένων των μοντέλων) για την εκτίμηση, την πρόβλεψη και τη βελτίωση της διαθεσιμότητας των υδάτινων πόρων συνεπεία περιβαλλοντικών μεταβολών, ιδίως σε περιοχές όπου αναμένεται απόκλιση μεταξύ διαθεσιμότητας και  ζήτησης ύδατος.  Α.I.4.α)(2) Ανάπτυξη τεχνικών για την αξιολόγηση και τη βελτίωση των υπόγειων υδάτινων αποθεμάτων και για την αξιολόγηση της σχέσης μεταξύ υπόγειου ύδατος και αλληλεπιδράσεων ύδατος/εδάφους σε διάφορες γεωλογικές καταστάσεις, καθώς και της μεταφοράς  ρύπων μέσω της κεκορεσμένης και της ακόρεστης ζώνης υπόγειου ύδατος, και στην αλληλεπίδραση μεταξύ θαλάσσιων και υπόγειων υδάτων.  Α.I.4.α)(3) Ανάπτυξη μελετών ολοκληρωμένων περιοχών άντλησης και κατάρτιση μοντέλων για συστήματα ποταμών (συμπεριλαμβανομένων των μοντέλων ροής).  Α.I.4.α)(4) Ανάπτυξη τεχνικών για την αποκατάσταση της ποιότητας των επιφανειακών και των υπόγειων υδάτων η οποία έχει υποβαθμιστεί από τη ρύπανση, λόγω των γεωργικών πρακτικών και της ακατάλληλης χρήσης της γης, και από άλλες πηγές ρύπανσης.  Α.I.4.α)(5) Αξιολόγηση και επικύρωση τεχνικών και μεθόδων ολοκληρωμένης διαχείρισης των επιφανειακών και των υπόγειων υδάτων, με κατάλληλη σύνδεση με το πρόγραμμα τηλεματικής.  Α.I.4.α)(6) Αξιολόγηση των επιπτώσεων που έχουν οι διακυμάνσεις της στάθμης της θάλασσας στον εφοδιασμό σε νερό των παράκτιων περιοχών και σε σχέση με άλλους παράγοντες.  Α.I.4.α)(7) Αξιολόγηση των επιπτώσεων που έχουν οι κλιματικές μεταβολές στην ποιότητα και την ποσότητα των υδάτινων πόρων στις ορεινές περιοχές, συμπεριλαμβανομένης της αξιολόγησης των παγετώνων ως πηγής νερού. Κατάρτιση μεθόδων για την παρακολούθηση  και την αξιολόγηση της δυνατότητας αειφόρου χρήσης.  Α.I.4.β) Γεωργία, δάση και φυσικό περιβάλλον Στόχος Μελέτη και αξιολόγηση των πιθανών επιπτώσεων των κλιματικών και άλλων περιβαλλοντικών μεταβολών στις καλλιέργειες, τα δάση και άλλα χερσαία οικοσυστήματα, καθώς και των συνεπειών τους για τους χερσαίους πόρους της Ευρώπης- δημιουργία μιας βάσης για την  αξιολόγηση των κοινωνικοοικονομικών επιπτώσεων των συνεπειών αυτών και δημιουργία μιας βάσης για την ανάπτυξη στρατηγικών για τη μελλοντική διαχείρισή τους.  Ερευνητικό έργο Α.I.4.β)(1) Ανάλυση και περιγραφή των μακροπρόθεσμων επιπτώσεων των κλιματικών μεταβολών και άλλων ανθρωπογενών παραγόντων στο φυσικό περιβάλλον και στη δυνατότητα διατήρησης και την παραγωγικότητα της γεωργίας και της δασοκομίας στην Ευρώπη.  Α.I.4.β)(2) Ανάπτυξη, επικύρωση και εφαρμογή περιφερειακών μηχανιστικών μοντέλων τα οποία περιγράφουν τις επιτώσεις των μεταβολών του κλίματος και των παραμέτρων που συνδέονται με αυτό, όπως η συγκέντρωση CO2, στη γεωργία, τη δασοκομία και τα φυσικά  οικοσυστήματα, λαμβανομένων υπόψη των λοιπών ανθρωπογενών παραγόντων.  Α.I.4.β)(3) Ανάπτυξη μοντέλων πρόβλεψης για την αξιολόγηση των αντιδράσεων της βιοποικιλότητας στις κλιματικές μεταβολές μακροπρόθεσμα- αξιολόγηση των επιπτώσεων των κλιματικών μεταβολών στη βιοποικιλότητα- ανάπτυξη της επιστημονικής βάσης για  στρατηγικές διατήρησης επί τόπου- καθορισμός κριτηρίων για τη βελτιστοποίηση της δομής του τοπίου για να αποφευχθεί η εξαφάνιση ειδών και να διατηρηθεί η κατάλληλη βιοποικιλότητα.  Α.I.4.β)(4) Μελέτη των ιδιαίτερων αποτελεσμάτων της κλιματικής μεταβολής στο βόρειο πολικό δάσος και στα περιθωριακά ευαίσθητα οικοσυστήματα, όπως οι υδρότοποι, η τούνδρα και η τάιγκα στην Αρκτική και στις παρακείμενες περιοχές και στα δάση της  Μεσογείου.  Α.I.4.β)(5) Ολοκληρωμένες μελέτες των αποτελεσμάτων του κλίματος και των ανθρωπογενούς προέλευσης παραγόντων στα ορεινά οικοσυστήματα και εγκαθίδρυση συνδέσμων που θα επιτρέψουν την αξιολόγηση των κοινωνικοοικονομικών επιπτώσεων.  Α.I.4.β)(6) Ανάπτυξη μοντέλων για την αξιολόγηση των πιθανών συνεπειών της αύξησης της υπεριώδους ακτινοβολίας Β στο φυσικό και αστικό περιβάλλον και στην υγεία.  Α.I.4.β)(7) Αξιολόγηση του τρόπου με τον οποίο η χρήση γης, μέσω δραστηριοτήτων όπως η δασοκομία, οι γεωργικές πρακτικές, η αστική ανάπτυξη, η συλλογή και η επεξεργασία των αποβλήτων, η αποστράγγιση των υδάτων, η συγκέντρωση συγκεκριμένων βιομηχανικών  δραστηριοτήτων στις παράκτιες περιοχές, ο τουρισμός, τα κατασκευαστικά έργα, μπορούν να επιδράσουν στον ευτροφισμό και τη μόλυνση των υδάτινων συστημάτων.  Α.I.4.β)(8) Συμβολή στην κατανόηση των μεταβολών και της αποκατάστασης των οικοσυστημάτων των δασών ύστερα από πυρκαϊά.  Α.I.4.γ) Χερσαίοι πόροι και απειλή απερήμωσης στην Ευρώπη Στόχοι - Δημιουργία ολοκληρωμένης προσέγγισης για την κατανόηση, στο πλαίσιο της αλλαγής του κλίματος, της διεργασίας απερήμωσης και διάβρωσης του εδάφους στην Ευρώπη, με στόχο την αντιστροφή της διεργασίας αυτής. Θα ληφθεί υπόψη το σύνθετο σύστημα των  διαφόρων αλληλοεξαρτώμενων παραγόντων που οδηγούν στην υποβάθμιση των χερσαίων πόρων στις ευαίσθητες στην απερήμωση και τη διάβρωση του εδάφους περιοχές.  - Ανάπτυξη επιστημονικού υπόβαθρου για την ορθολογική διαχείριση των χερσαίων πόρων σε συγκεκριμένες περιοχές της Ευρώπης που απειλούνται ή πλήττονται από την απερήμωση και τη διάβρωση του εδάφους.  Ερευνητικό έργο Α.I.4.γ)(1) Ολοκληρωμένη έρευνα που θα επιτρέψει να αξιολογηθεί ποσοτικά και ποιοτικά ο σχετικός ρόλος των διαφόρων διεργασιών που ενέχονται στην απερήμωση και τη διάβρωση του εδάφους: κλιματικές, υδρολογικές, βιολογικές και εδαφικές.  Α.I.4.γ)(2) Κατάρτιση μοντέλων για τη σύνθετη δυναμική των διαφόρων διεργασιών που υπεισέρχονται, σε διάφορες κλίμακες στο χώρο και το χρόνο, στα ερημοποιημένα ή στα ευαίσθητα στην απερήμωση και τη διάβρωση του εδάφους συστήματα, συμπεριλαμβανομένων των  συνεπειών στο κλίμα έτσι ώστε να προβλέπεται η εξέλιξη του φαινομένου.  Α.I.4.γ)(3) Συνδυασμός των κατάλληλων δεδομένων που θα επιτρέψουν την ανίχνευση τυχόν μεταβολών, καθώς και την επικύρωση μοντέλων- εντοπισμός δεικτών δυναμικής απερήμωσης και διάβρωσης του εδάφους.  Α.I.4.γ)(4) Ανάπτυξη και βελτίωση μέτρων και στρατηγικών καταπολέμησης με σκοπό τον έλεγχο και τη μείωση της υποβάθμισης των χερσαίων πόρων στις ευαίσθητες στην απερήμωση και τη διάβρωση του εδάφους περιοχές και αξιολόγηση των απαραίτητων τεχνολογικών  παρεμβάσεων.  Πεδίο II: Φυσική και χημεία της ατμόσφαιρας- αλληλεπιδράσεις με τη βιοσφαίρα και μηχανισμό των επιπτώσεων των περιβαλλοντικών μεταβολών Α.II.1. Φυσικοχημεία της ατμόσφαιρας Στόχοι - Κατανόηση των διεργασιών που διέπουν την κατάσταση και την εξέλιξη της στρατοσφαιρικής στοιβάδας του όζοντος, ιδίως δε εκείνων που ενδέχεται να προκαλούν την καταστροφή της, και κατανόηση των περιβαλλοντικών επιπτώσεων της ανθρώπινης δραστηριότητας με  στόχο την πρόβλεψη των μεταβολών της κατάστασής της.  - Κατανόηση και ποσοτικός προσδιορισμός των χημικών διεργασιών στην τροπόσφαιρα- αξιολόγηση της συμβολής των διεργασιών σε περιφερειακή κλίμακα (Ευρώπη) στις περιβαλλοντικές μεταβολές σε κλίμακα ημισφαιρίου ή υδρογείου.  Πρέπει να βελτιωθεί η υποδομή για τη συλλογή και την ανταλλαγή στοιχείων από ευρωπαϊκά συνεργατικά πειράματα και να διευκολυνθεί η πρόσβαση σε από κοινού χρησιμοποιούμενες εγκαταστάσεις για τη διεξαγωγή των πειραμάτων αυτών, π.χ. ερευνητικά αεροσκάφη,  ειδικευμένες παρατηρήσεις από το έδαφος και κατάλληλες εργαστηριακές εγκαταστάσεις. Στις δραστηριότητες αυτές θα χρησιμοποιηθεί ο μηχανισμός Enrich, γεγονός το οποίο επιβάλλει τη στενή συνεργασία με άλλα προγράμματα.  Ερευνητικό έργο Α.II.1.α) Χημεία της στρατόσφαιρας και μείωση της στοιβάδας του όζοντος Αναγνωρίζεται ότι ενδέχεται να χρειαστεί υποστήριξη για να διευκολυνθεί η πρόσβαση σε ορισμένες μεγάλες εγκαταστάσεις ώστε να καταστεί δυνατή η αποτελεσματική διεξαγωγή των ευρωπαϊκών συνεργατικών πειραμάτων μεγάλης κλίμακας τα οποία προβλέπονται από το  ερευνητικό έργο.  - Συλλογή δεδομένων, ερμηνεία και κατάρτιση μοντέλων της δυναμικής και της εξέλιξης της χημικής σύνθεσης των κατώτερων στρωμάτων της στρατόσφαιρας στα υψηλά και μέσα γεωγραφικά πλάτη του βορείου ημισφαιρίου- ανίχνευση της έναρξης και της έκτασης των  διαταράξεων χημικής φύσεως και της απώλειας όζοντος που προκαλείται από αυτές- χαρτογραφία της εξέλιξης της συγκέντρωσης όζοντος και των ενώσεων σε ίχνη στα κατώτερα στρώματα της στρατόσφαιρας συναρτήσει του χρόνου και του χώρου- αξιολόγηση των  επιπτώσεων της μεταφοράς διαταραγμένων χημικά όγκων αέρα προς άλλα γεωγραφικά πλάτη και μήκη.  - Κατανόηση και κατάρτιση μοντέλων των ομοιογενών και ετερογενών διεργασιών που επιδρούν στην κατανομή και τη διανομή των ενεργών ριζών των αλογόνων, του αζώτου και του υδρογόνου στη στρατόσφαιρα- μελέτη της δυναμικής και της σύνθεσης του αέρα στα  κατώτερα στρώματα της στρατόσφαιρας- αξιολόγηση της ηλιακής υπεριώδους ακτινοβολίας στην Ευρώπη- αξιολόγηση της κατανομής και της εξέλιξης των εναλλαγών μεταξύ τροπόσφαιρας και στρατόσφαιρας.  Α.II.1.β) Φυσική και χημεία της τροπόσφαιρας - Ικανότητα αυτοκαθαρισμού της ατμόσφαιρας- μελέτη των χημικών και μετεωρολογικών διεργασιών που διέπουν τις συγκεντρώσεις των οξειδωτικών ενώσεων όπως οι ρίζες υδροξυλίου και το όζον, συμπεριλαμβανομένων των επιπτώσεων των καυσαερίων των αεροσκαφών και  άλλων καύσεων στο επίπεδο του όζοντος της ατμόσφαιρας συμπεριλαμβανομένων των τάσεών του και των επιπτώσεων των εκπομπών στη λεκάνη της Μεσογείου επί της ελεύθερης τροπόσφαιρας άλλων περιοχών.  - Προσδιορισμός της προέλευσης και των φυσικοχημικών μεταβολών σωματιδίων αερολυμάτων στην ατμόσφαιρα και των αλληλεπιδράσεών τους με τα νέφη: μελέτες των ιδιοτήτων και της χημείας των νεφών.  - Ποσοτικός προσδιορισμός του ρόλου φυσικών εκπομπών (αέρια και σωματίδια) στη χημεία της ατμόσφαιρας: έκλυση των οργανικών πτητικών ενώσεων από τη βλάστηση και συμβολή τους στο σχηματισμό του όζοντος, έκλυση των θειούχων και αλογονούχων ενώσεων από τη  βιολογική δραστηριότητα του θαλασσίου περιβάλλοντος και βιολογική έκλυση ανηγμένων και οξειδωμένων μορφών του αζώτου- αξιολόγηση της επίπτωσης των εκπομπών που προέρχονται από τα ορυκτά καύσιμα.  - Χαρακτηρισμός των "χημικών σημάτων έγκαιρης προειδοποίησης" της δυνητικής πλανητικής μεταβολής στην ατμόσφαιρα, όπως η μείωση του όζοντος επιφανείας στην Αρκτική και οι υψηλές χειμέριες συγκεντρώσεις του νιτρώδους οξέος στις πόλεις (με στόχο την  κατάρτιση περιφερειακών συστημάτων έγκαιρης προειδοποίησης).  - Ανάπτυξη και επικύρωση μοντέλων και μέσων αξιολόγησης για την περιγραφή της χωροχρονικής δυναμικής του όζοντος στις ορεινές περιοχές.  Α.II.2. Διεργασίες της βιοσφαίρας Στόχοι - Καλύτερη κατανόηση των διεργασιών που υπεισέρχονται στα χερσαία, υδάτινα, ποτάμια και παράκτια οικοσυστήματα και κατανόηση και τρόπου και του βαθμού με τον οποίον οι διεργασίες αυτές διαταράσσονται από τις περιβαλλοντικές μεταβολές. Ο στόχος αυτός  περιλαμβάνει την τύχη και τις επιπτώσεις των τοξικών ουσιών και τις επιπτώσεις της υπεριώδους ακτινοβολίας Β.  - Καλύτερη κατανόηση του ρόλου της βιοποικιλότητας στα οικοσυστήματα- κατανόηση των μηχανισμών που ελέγχου τη διατήρηση ή την εξέλιξη της βιοποικιλότητας και του τρόπου με τον οποίον οι μηχανισμοί αυτοί επηρεάζονται από τις περιβαλλοντικές μεταβολές,  συμπεριλαμβανομένων των επιπτώσεων της ανθρώπινης δραστηριότητας.  Ερευνητικό έργο Α.II.2.α) Η λειτουργία των οικοσυστημάτων Α.II.2.α)(1) Ανάλυση των διεργασιών που υπεισέρχονται στα οικοσυστήματα- προσδιορισμός διαταράξεων των διεργασιών αυτών μετά από μεταβολές περιβαλλοντικών παραγόντων, λαμβανομένης πάντοτε υπόψη της χωρικής και χρονικής διακύμανσης.  Θα δοθεί έμφαση στην πρωτογενή παραγωγή και τις ροές των χημικών στοιχείων, της οργανικής ύλης, του ύδατος και της ενέργειας, εντός και μεταξύ των οικοσυστημάτων (π.χ. μεταξύ των χερσαίων και των παράκτιων οικοσυστημάτων) και επίσης στους φυσικοχημικούς  και βιολογικούς μηχανισμούς που διέπουν τις ροές αυτές, ιδίως τον κύκλο της οργανικής ύλης, καθώς και στις διεργασίες ανάδρασης (π.χ. αυτές που διέπουν τις εκπομπές αερίων από τα οικοσυστήματα προς την ατμόσφαιρα, η απορρόφηση και η έκλυση άνθρακα,  κ.λπ.) και στις βιολογικές διεργασίες που είναι σημαντικές για τη λειτουργία και τη δυναμική των πληθυσμών (δημογραφικές και γενετικές πτυχές και εξέλιξη της βιομάζας).  Α.II.2.α)(2) Ποσοτικός προσδιορισμός των ροών οργανικών και ανοργάνων ρύπων εντός και μεταξύ των συστημάτων- ανάλυση της συμπεριφοράς και του μετασχηματισμού των ρύπων αυτών και των αποτελεσμάτων τους επί των διεργασιών στα οικοσυστήματα- μελέτη της  αλληλεπίδρασης μεταξύ των επιπτώσεων των ρύπων και του ευτροφισμού.  Α.II.2.α)(3) Ανάπτυξη δεικτών των περιβαλλοντικών αποτελεσμάτων των διαφόρων ρύπων και αερίων που προκαλούν το φαινόμενο του θερμοκηπίου, ενδεχομένως διαφοροποιημένων κατά περιοχή για να καθοδηγήσουν τις τεχνολογικές επιλογές και τη στρατηγική ελάττωσης  των ρύπων στις περιπτώσεις ανταλλαγής των εκπομπών. Μια τέτοια έρευνα θα μπορούσε να συμβάλλει στον καθορισμό δεικτών κατάλληλων να υποδείξουν την ελάττωση των διαφόρων ρύπων.  Α.II.2.α)(4) Μελέτες των παραγόντων που διέπουν τη σταθερότητα των δομών οικοσυστημάτων, την προσαρμογή και την αντίστασή τους στις περιβαλλοντικές μεταβολές, συμπεριλαμβανομένης της απόκρισής τους σε βελτιωμένες συνθήκες περιβάλλοντος.  Α.II.2.α)(5) Αξιολόγηση των αποτελεσμάτων που έχουν οι φυσικοί και ανθρωπογενείς περιβαλλοντικοί παράγοντες επί των αποφασιστικής σημασίας βιολογικών διεργασιών και δομών των οικοσυστημάτων.  Α.II.2.α)(6) Ανάπτυξη λειτουργικών μεθόδων ανάλυσης ως βάσης για την ολοκληρωμένη διαχείριση επιλεγμένων οικοτόπων και ολόκληρων οικοσυστημάτων, με ιδιαίτερη έμφαση στα ευαίσθητα οικοσυστήματα, όπως οι αλπικές και ορεινές πειροχές, οι υδρότοποι, οι  νησιωτικές και παράκτιες περιοχές.  Α.II.2.α)(7) Προσδιορισμός και σύγκριση αλληλεπιδράσεων και σχέσεων μεταξύ διαφορετικών φαινομένων, διεργασιών και επιπτώσεων, σε περιφερειακή και πλανητική κλίμακα, όπως οι σχέσεις μεταξύ ευτροφισμού και μόλυνσης, μόλυνσης και μεταβολών στη χρήση γης-  συνέπειες των φυσικών διεργασιών σε αντιτιθέμενες καταστάσεις.  Α.II.2.α)(8) Οικοτοξικολογικές μελέτες της κατανομής και των επιπτώσεων των τοξικών ουσιών και συνδυασμών ουσιών- συνδυασμένες επιπτώσεις ρύπων και άλλων περιβαλλοντικών παραγόντων.  Α.II.2.β) Μεταβολές των διεργασιών οφειλόμενες στην υπεριώδη ακτινοβολία Β (3).  Α.II.2.β)(1} Βελτίωση της ακριβείας στις σχέσεις μεταξύ δόσης, συναρτήσει του μήκους κύματος της υπεριώδους ακτινοβολίας, και ανταπόκρισης στην περίπτωση των πιο σημαντικών φαινομένων.  Α.II.2.β)(2) Προσδιορισμός των μηχανισμών που διέπουν την προσαρμογή, την ανοχή και την επιδεκτικότητα των ζώντων οργανισμών από άποψη γονότυπου και φαινότυπου.  Α.II.2.β)(3) Ποσοτικός προσδιορισμός των συνεργειακών, ανταγωνιστικών αλληλεπιδράσεων της υπεριώδους ακτινοβολίας Β με άλλες πτυχές της πλανητικής μεταβολής π.χ. άνοδος της θερμοκρασίας και αύξηση του CO2.  Α.II.2.β)(4) Αξιολόγηση των αλυσιδωτών δευτερογενών επιπτώσεων της υπεριώδους ακτινοβολίας Β στα οικοσυστήματα και τους βιογεωχημικούς κύκλους, π.χ. στη μεταβολή της σύνθεσης, το συνδυασμό των ειδών, την ταχύτητα αποσύνθεσης του ξηροτάπητα, τον  ανταγωνισμό κ.λπ.  Α.II.2.γ) Βιοποικιλότητα και περιβαλλοντικές μεταβολές Α.II.2.γ)(1) Κατανόηση του ρόλου της βιοποικιλότητας (συμπεριλαμβανομένης της πληθυσμιακής δυναμικής), στη διατήρηση της δομής των οικοσυστημάτων, της λειτουργίας τους και της σταθερότητάς τους.  Α.II.2.γ)(2) Κατανόηση των μηχανισμών προσαρμογής της βιοποικιλότητας σε επίπεδο τοπίου (στη συνάρτηση αυτή ενδέχεται να απαιτηθεί έρευνα της βιοποικιλότητας σε χαμηλότερα επίπεδα οργάνωσης). Αξιολόγηση των επιπτώσεων της κατάτμησης του τοπίου.  Β. Τεχνολογίες για το περιβάλλον Πεδίο I: Όργανα, τεχνικές και μέθοδοι για την επιτήρηση του περιβάλλοντος Στόχοι - Συμβολή στην τελειοποίηση και τη βελτίωση μεθόδων ανάλυσης και παρακολούθησης για τις εκπομπές ρύπων και για ορισμένα περιβαλλοντικά διαμερίσματα με σκοπό να επιτραπεί καλύτερη επιτήρηση και πρόβλεψη των περιβαλλοντικών μεταβολών.  Η συμβολή αυτή θα επέλθει α) με συντονισμένες δραστηριότητες, στις οποίες θα συνεργασθούν οι πιθανοί χρήστες και οι παραγωγοί οργάνων, το ΚΚΕρ στα πεδία που το αφορούν και το πρόγραμμα "Μετρήσεις και δοκιμές". Αυτές οι συντονισμένες δραστηριότητες θα  έχουν ως στόχο τον εντοπισμό των αναγκών των πιθανών χρήστων και τον προσανατολισμό των εργασιών ανάπτυξης β) με έργα Ε  &  ΤΑ επιμερισμένης δαπάνης σε συντονισμό με το πρόγραμμα Ε  &  ΤΑ "Δοκιμές και μετρήσεις".  - Τελειοποίηση διαδικασιών και μεθόδων για τον προσδιορισμό και τη μελέτη παρακολούθησης των περιβαλλοντικών μεταβολών (χερσαίο και περιβάλλον και παρακτιο περιβάλλον εσωτερικών υδάτων).  Οι στόχοι αυτοί σκοπεύουν, μεταξύ άλλων, να ανταποκριθούν στις ανάγκες του Ευρωπαϊκού Γραφείου Περιβάλλοντος.  Ερευνητικό έργο Β.I.(1) Συμβολή στην τελειοποίηση οργάνων με την κατάλληλη ειδίκευση, απόκριση, ακρίβεια και ορθότητα για τη μέτρηση, από εδάφους ή από αέρος, των ενώσεων και αερολυμάτων σε ίχνη της ατμόσφαιρας μεταξύ του σημείου εκπομπής και της ελεύθερης  τροπόσφαιρας, τα οποία αποτελούν την αιτία σημαντικών φαινομένων του περιβάλλοντος (μείωση της στοιβάδας του όζοντος, μεταβολή στην υπεριώδη ακτινοβολία, φωτοχημικές αντιδράσεις κ.λπ.).  Β.I.(2) Συμβολή στην τελειοποίηση μεθόδων ανάλυσης για τον προσδιορισμό και τη μέτρηση ορισμένων οργανικών ουσιών και συστατικών στα λύματα βιομηχανικής και μη βιομηχανικής προέλευσης.  Β.I.(3) Συμβολή στην τελειοποίηση νέων βιοαισθητήρων, π.χ. βιοαισθητήρων, για εφαρμογές στην παρακολούθηση του περιβάλλοντος όπου οι συμβατικές μέθοδοι αποδεικνύονται ανεπαρκείς από άποψη π.χ. ευαισθησίας, επιλεκτικότητας, ακρίβειας, αξιοπιστίας,  προετοιμασίας δειγμάτων, παρακολούθηση εν σειρά, απόδοση.  Β.I.(4) Τελειοποίηση και επικύρωση των χερσαίων και αεροπορικών (οι διαστημικές μέθοδοι εξετάζονται στο θέμα Γ) μεθόδων και διαδικασιών για τον έγκαιρο προσδιορισμό των μεταβολών στο ηπειρωτικό και παράκτιο περιβάλλον και για τη μελέτη της εξέλιξης των  μεταβολών αυτών.  Β.I.(5) Τελειοποίηση νέων τεχνολογιών για τη βελτίωση της δοσιμετρίας της υπεριώδους ακτινοβολίας Β.  Β.I.(6) Τελειοποίηση νέων τεχνικών (αρχαιομετρία) για να επιτραπεί η αποκατάσταση των περιβαλλοντικών συνθηκών κατά το παρελθόν.  Πεδίο II: Τεχνολογίες και μέθοδοι για την αξιολόγηση κινδύνων και για την προστασία και την αποκατάσταση του περιβάλλοντος Στόχοι - Τελειοποίηση μεθόδων για τον προσδιορισμό, την κατανόηση, την εκτίμηση, τη συγκριτική αξιολόγηση και τη διαχείριση και την ελάττωση των κινδύνων που παρουσιάζουν για το περιβάλλον, τους πόρους και την υγεία και την ασφάλεια του ανθρώπου οι γεωργικές  πρακτικές, οι βιομηχανικές δραστηριότητες, τα προϊόντα (συμπεριλαμβανομένων των χημικών προϊόντων), η πολεοδομική ανάπτυξη και η πολιτιστική κληρονομιά.  - Συμβολή στην ανάπτυξη των βιομηχανικών και συνθετικών προϊόντων που παρουσιάζουν λιγότερους κινδύνους για το περιβάλλον- συμβολή στην ανάπτυξη, τη βελτίωση και την εφαρμογή τεχνολογιών πρόληψης και τεχνολογιών επανόρθωσης.  Η συμβολή αυτή θα επέλθει, με α) συντονισμένες δράσεις στις οποίες θα συνεργασθούν οι επιστήμονες που είναι επιφορτισμένοι με την ανάλυση και κατανόηση των περιβαλλοντικών και των μεγάλων βιομηχανικών κινδύνων, οι επιχειρήσεις που έχουν αναλάβει την  τεχνολογική ανάπτυξη, οι επιχειρήσεις που μπορούν να επωφεληθούν της τεχνολογικής ανάπτυξης, το ΚΚΕρ στους τομείς που το αφορούν, οι νομοθέτες, καθώς και το πρόγραμμα Ε  &  ΤΑ "Βιομηχανικές τεχνολογίες και τεχνολογίες των υλικών" β) με έργα  επιμερισμένου κόστους σε συντονισμό με τα σχετικά προγράμματα Ε  &  ΤΑ.  Ερευνητικό έργο Β.II.1. Μέθοδοι εκτίμησης και διαχείρισης των κινδύνων για το περιβάλλον και τον άνθρωπο Β.II.1.(1) Βελτίωση των μεθόδων αξιολόγησης της έκθεσης σε ενδεχόμενους και επικείμενους κινδύνους που εμφανίζουν τα χημικά προϊόντα του περιβάλλοντος για την υγεία και για το περιβάλλον, εκτός από το χώρο εργασίας, (ιδιαίτερα οι πρόωροι δείκτες μιας  έκθεσης)- ενάπτυξη των μεθόδων για κατάλληλη αξιολόγηση των αποτελεσμάτων, στις οποίες συμπεριλαμβάνονται εκείνες που θα μπορούσαν να αντικαταστήσουν τις δοκιμές σε ζώα. Αυτό το ερευνητικό θέμα θα καλύψει επίσης την πρόβλεψη των κινδύνων. Αποφασιστικής  σημασίας στοιχεία της πρόβλεψης είναι η επικύρωση των σύγχρονων μεθόδων εκτίμησης και δοκιμής με τη βελτίωση της ποιότητας των χρησιμοποιούμενων δεδομένων και των υποθέσεων και της επιστημονικής βάσης. Αυτό αφορά ιδιαίτερα την επικύρωση των παρεκτάσεων  π.χ. από τις δοκιμές in vitro στις δοκιμές in vivo, από το ζωικό μοντέλο, από το εργαστήριο στον αγρό, από τις υψηλές δόσεις στις χαμηλές δόσεις, από έναν συγκεκριμένο πληθυσμό στον πληθυσμό γενικά και στις ευάλωτες ομάδες και από την έκθεση σε μία μόνο  χημική ένωση στην έκθεση σε ένα μείγμα χημικών προϊόντων.  Β.II.1.(2) Καλύτερη κατανόηση των μηχανισμών που προκαλούν την τυχαία έκλυση προϊόντων από τη βιομηχανία, τα οποία βλέπτουν το περιβάλλον ή την υγεία του ανθρώπου- τελειοποίηση συστημάτων διαχείρισης της ασφάλειας και μετριασμού του κινδύνου. Η έρευνα  πρέπει να προσανατολιστεί καταρχήν στα υλικά, τα συστήματα παραγωγής και τις εργασίες, τα οποία, λόγω της υψηλής τοξικότητάς τους, της ευφλεκτότητάς τους και της τάσης τους να εκρήγνυνται, της ευρείας χρήσης τους στη βιομηχανία ή λόγω των φυσικών  ιδιοτήτων τους (π.χ. η τάση να σχηματίζουν νέφη που παραμένουν κοντά στο έδαφος ή να γεμίζουν πολύπλοκους κλειστούς χώρους) δημιουργούν κινδύνους, οι οποίοι εκδηλώνονται μακριά από την πηγή τους. Οι εργασίες στο θέμα αυτό πρέπει να συνδεθούν με την  πολιτική της ΕΕ στον τομέα της πρόληψης ατυχημάτων στη βιομηχανία και τους χώρους εργασίας, και να επιδιώκουν την ανάπτυξη τεχνολογιών και μεθόδων αντιμετώπισης και καλώς επικυρωμένων μέσων αξιολόγησης.  Η ατμοσφαιρική ρύπανση θα χρησιμεύσει ως πεδίο δοκιμών στο οποίο θα ενσωματωθούν όλα τα παραπάνω θέματα σε ένα υπόδειγμα διαχείρισης κινδύνου για τον έλεγχο της ποιότητας του αέρα, δηλαδή από το χαρακτηρισμό των εκπομπών και την αξιολόγηση της έκθεσης  και των επιπτώσεων, τη βιοπαρακολούθηση και την ανάλυση του κινδύνου, μέχρι την ανάπτυξη μέτρων ελέγχου.  Β.II.2. Ανάλυση του κύκλου ζωής των βιομηχανικών και συνθετικών προϊόντων Ανάπτυξη και επικύρωση μεθόδων για την ανάλυση και την αξιολόγηση των κύκλων ζωής των βιομηχανικών και συνθετικών προϊόντων, π.χ. χαρτοπροϊόντα και υλικά συσκευασίας.  Β.II.3. Τεχνολογίες για την προστασία και την αποκατάσταση του περιβάλλοντος Β.II.3.(1) Συμβολή στην ανάπτυξη και βελτίωση βιομηχανικών διεργασιών και προϊόντων για να αποφεύγεται ή να μειώνεται κατά το μέγιστο δυνατό η επίπτωσή τους στο περιβάλλον.  Β.II.3.(2) Συμβολή στην τελειοποίηση και βελτίωση ολοκληρωμένων τεχνολογιών για να μειωθούν κατά το μέγιστο δυνατόν οι στερεές, υγρές και αέριες εκπομπές. Οι τεχνολογικές επιλογές πρέπει να βασίζονται σε μια βαθύτερη κατανόηση των ανταλλαγών μεταξύ των  ρύπων.  Β.II.3.(3) Συμβολή στην ανάπτυξη και βελτίωση νέων τεχνολογιών για την ανακύκλωση υλικών, όπου συμπεριλαμβάνεται η αποσύνθεσή τους σε πρώτες ύλες ικανές να χρησιμοποιηθούν εκ νέου, και η ανάκτηση ενέργειας από απόβλητα. Μελέτη συστημάτων για να  προωθηθούν τα ανακυκλώσιμα προϊόντα. Β.II.3.(4) Συμβολή στην ανάπτυξη και τη βελτίωση διαδικασιών για την επεξεργασία οργανικών απορριμμάτων της βιομηχανίας, της γεωργίας και των πόλεων. Μελέτη συστημάτων και μικροβιολογικών διεργασιών για την προώθηση της ασφαλούς ανακύκλωσης οργανικών  και θρεπτικών ουσιών.  Β.II.3.(5) Διαχείριση επικίνδυνων αποβλήτων: τελειοποίηση ασφαλών διεργασιών για την επεξεργασία των αποβλήτων αυτών, όπου συμπεριλαμβάνεται η ανακύκλωση των υλικών ή η ανάκτηση ενέργειας με στόχο την αποδοτικότητα της διαδικασίας. Επεξεργασία των  υπολειμμάτων για να εξασφαλισθεί η εξουδετέρωση της τοξικότητάς τους, η σταθεροποίησή τους και η ασφαλής τελική τους διάθεση.  Β.II.3.(6) Το πρόγραμμα θα συμβάλει, επίσης, στην ανάπτυξη τεχνολογιών για την αποκατάσταση μολυσμένων βιομηχανικών χώρων και εγκαταλελειμμένων χώρων εναπόθεσης, με την τελειοποίηση ταχύρρυθμων μη καταστρεπτικών μεθόδων για τον εντοπισμό και τη μέτρηση  των μολυσματικών ουσιών και μελέτη των διεργασιών απορρόφησης/εκρόφησης της διοχέτευσης και της βιοδιαθεσιμότητας των ρύπων, για να καταρτισθούν κατάλληλες πρακτικές για τις τεχνολογίες αποκατάστασης επί τόπου.  Β.II.4. Τεχνολογίες για την προστασία και την αποκατάσταση των ιστορικών περιοχών Με βάση τις πολιτικές της Ένωσης, η έρευνα για την προστασία και τη διατήρηση της πολιτιστικής κληρονομιάς θα ενισχυθεί. Η διεύρυνση της επιστημονικής βάσης για τον προσδιορισμό και την αξιολόγηση των συνεπειών που έχουν οι τεχνολογίες αποδεικνύεται  αναγκαία. Η έρευνα στο θέμα αυτό θα συμπληρωθεί με την αξιολόγηση των περιβαλλοντικών παραγόντων κινδύνου (όπου συμπεριλαμβάνονται τα συνεπακόλουθα του τουρισμού) για μια σειρά υλικών, με την ανάπτυξη και βελτίωση των μη καταστρεπτικών μεθόδων ανάλυσης  και μέτρησης, μεθόδων χαρτογράφησης των κινδύνων και των ζημιών κ.λπ.  Πεδίο III: Τεχνολογίες για την πρόβλεψη, την πρόληψη και τη μείωση των φυσικών κινδύνων Στόχος Συλλογή ποσοτικών στοιχείων και ανάπτυξη φυσικών μοντέλων με στόχο τη βελτίωση των μεθόδων πρόβλεψης, παρακολούθησης και διαχείρισης των φυσικών καταστροφών και κινδύνων. Πρέπει να δοθεί ιδιαίτερη έμφαση στη σύγκριση μεταξύ θεωρητικών προβλέψεων,  παρατηρήσεων και επιτόπιων μετρήσεων καθώς και στις πολυεπιστημονικές προσεγγίσεις.  Ερευνητικό έργο Β.III.1. Υδρολογικοί και υδρογεωλογικοί κίνδυνοι Β.III.1.(1) Ανάπτυξη και επικύρωση μεθοδολογιών για την πρόληψη των πλημμυρών με βάση επιτόπια δεδομένα και την τηλεανίχνευση, όπου συμπεριλαμβάνεται η ανάπτυξη μεθοδολογιών για την κατάρτιση χωρικών και χρονικών μοντέλων των κατακρημνίσεων, ιδιαίτερα  σε σύνθετα τοπία. Ανάπτυξη και πειραματισμός μοντέλων πλημμυρών (μοντέλα λεκάνης απορροής) που περιλαμβάνουν την κατάλληλη επεξεργασία της συμπεριφοράς των στρωμάτων χιονιού και πάγου. Ανάπτυξη και πειραματισμός με συνδυασμένα μετεωρολογικά και  υδρολογικά μοντέλα με στόχο την καλύτερη πρόβλεψη των πλημμυρών. Ανάπτυξη ολοκληρωμένων μοντέλων υδάτινων πόρων και ποταμών με στόχο την αξιολόγηση των περιφερειακών και μακροπρόθεσμων επιπτώσεων σε έργα διευθέτησης της κοίτης των ποταμών.  Β.III.1.(2) Μελέτη τάσεων, παρακολούθηση και χαρτογράφηση του κινδύνου πλημμυρών, κατολισθήσεων και χιονοστιβάδων, ιδίως σε ορεινές περιοχές, σε συνδυασμό, ιδίως, με τις επιπτώσεις της αλλαγής της χρήσης της γης και του τουρισμού και με την αλλαγή της  χιονοκάλυψης και της παγοκάλυψης. Βελτίωση τόσο της παρακολούθησης των κατολισθήσεων, της ροής της λάσπης και των χιονοστιβάδων, όσο και των τεχνικών προειδοποίησης, συμπεριλαμβανομένων των μηχανισμών που προκαλούν τα φαινόμενα αυτά. Αξιολόγηση των  μηχανισμών παραμόρφωσης υπό την επίδραση της βαρύτητας και των μηχανισμών που προκαλούν τις κατολισθήσεις.  Β.III.2. Σεισμικοί κίνδυνοι Β.III.2.(1) Ανάπτυξη προηγμένων τεχνολογιών για την παρατήρηση και την ανάλυση των καταπονήσεων, των τάσεων και των μετατοπίσεων σε περιοχές υψηλών σεισμικών, οικονομικών και κοινωνικών επιπτώσεων, συμπεριλαμβανομένων των μελετών των ενεργών ρηγμάτων  και του χρόνου μεταξύ διαδοχικών συμβάντων. Πρέπει επίσης να εξεταστεί η περαιτέρω κατανόηση των κινδύνων από τα παλιρροϊκά κύματα. Ανάπτυξη προηγμένων οργάνων για τον εντοπισμό και την ανίχνευση σεισμών καθώς και των τοπικών κινήσεων του εδάφους λόγω  συγκεκριμένων τοπικών επιπτώσεων. Ειδικότερες μελέτες μπορούν να περιλαμβάνουν την απόκριση των διαφόρων τύπων πετρωμάτων στους σεισμούς, τους μηχανισμούς ρηγμάτων σε πορώδη υλικά και τη γεωμορφολογική απόκριση στους σεισμούς.  Β.III.2.(2) Ανάπτυξη προηγμένων αυτόματων αισθητήρων για τη συνεχή παρακολούθηση και έλεγχο των φαινομένων που συνδέονται με τους σεισμούς, συμπεριλαμβανομένων των επιπτώσεων στις ανθρώπινες κατοικίες σε τεκτονικά ευαίσθητες ζώνες, τα οποία εμφανίζονται  κατά ή πριν τη σεισμική δραστηριότητα. Ολοκλήρωση και επικύρωση συστημάτων προειδοποίησης και των προαναφερόμενων συστημάτων, με στόχο την πρόβλεψη των σεισμών και των παλιρροϊκών κυμάτων. Βελτίωση και εναρμόνιση των δομών και των τεχνολογικών συσκευών  για την συλλογή, τη μετάδοση, την αποθήκευση και την ανταλλαγή σεισμικών δεδομένων σε ευρωπαϊκή κλίμακα. Εφαρμογή προβλεπτικών μοντέλων με τοπικές γεωλογικές και γεωτεχνικές συνθήκες στην πολεοδομία και την κατασκευή.  Β.III.2.(3) Βελτίωση των ευρωπαϊκών βάσεων δεδομένων στον τομέα του σεισμικού κινδύνου και υποστήριξη για να διευκολυνθεί η πρόσβαση στις μεγάλες εγκαταστάσεις, όπου αυτό απαιτείται, ιδίως δε πειραματισμός και δοκιμή νέων κατασκευών και νέων υλικών που  βοηθούν περισσότερο στη μείωση των σεισμικών κινδύνων.  Β.III. Ηφαιστειογενείς κίνδυνοι Β.III.3.(1) Ανάπτυξη αυτόματων αισθητήρων για την επιτήρηση των γεωφυσικών και γεωχημικών φαινομένων σε συνδυασμό με συνεχή βασική έρευνα της φύσης και της συμπεριφοράς των ηφαιστείων και τη συνεχή μελέτη των φυσικών εργαστηριακών ηφαιστείων της  Ευρώπης. Ανάπτυξη και επικύρωση συστημάτων αυτόματης επιτήρησης της ηφαιστειακής δραστηριότητας. Ανάπτυξη και πειραματισμός τεχνικών τηλεανίχνευσης για την επιτήρηση της εκτίναξης αναβλημάτων. Ανάπτυξη των μεθόδων επεξεργασίας δεδομένων για την  ολοκλήρωση αυτών των διαφόρων πληροφοριακών στοιχείων (π.χ. δεδομένα, επιτήρησης και γεωφυσικά και γεωχημικά δεδομένα επί τόπου).  Β.III.3.(2) Ανάπτυξη κινητών συστημάτων προειδοποίησης Β.III.4. Πυρκαγιές δασών Χαρτογραφία και αξιολόγηση των ζημιών που προκαλούνται από τους κινδύνους πυρκαγιάς με τηλεανίχνευση- κατάρτιση μοντέλων για τη συμπεριφορά της φωτιάς- βελτίωση της επιστημονικής βάσης που απαιτείται για την ανάπτυξη εργαλείων στη διαχείριση και τη  μείωση των πυρκαγιών στα δάση. Βελτίωση των δεικτών κινδύνου, συλλογή και ανάλυση των στατιστικών δεδομένων που αφορούν τις πυρκαγιές στα δάση.  Γ. Διαστημικές τεχνικές εφηρμοσμένες στην επιτήρηση και την έρευνα σε περιβαλλοντικά θέματα Ως σχετικά νέα τεχνολογία, η γεωσκόπηση απαιτεί περαιτέρω εργασίες Ε  &  Α καθώς και την τελειοποίηση πρακτικών εφαρμογών για να αποκτήσει πλήρεις ικανότητες και να αποδώσει στον κόσμο αποτελέσματα ανάλογα των επενδύσεων που σήμερα έχουν πραγματοποιηθεί  στο διαστημικό τομέα και να βελτιώσει τη δυνατότητα παρακολούθησης και κατανόησης του συστήματος της γης σε πλανητική, περιφερειακή και τοπική κλίμακα, να βοηθήσει την Επιτροπή και τα κράτη μέλη να εφαρμόζουν αποτελεσματικότερα την πολιτική τους, και να  αυξήσει τη χρησιμοποίηση των γεωσκοπικών δεδομένων για την ανάπτυξη του τομέα των υπηρεσιών με σκοπό την παροχή των πληροφοριών αυτών.  Πεδίο I: Μεθοδολογική έρευνα και πιλοτικά έργα Στόχοι - Βελτίωση και κατάλληλη στοχοθέτηση της ευρωπαϊκής τεχνικής και επιστημονικής ικανότητας σε θέματα επεξεργασίας και ερμηνείας των δεδομένων για την γεωσκόπηση.  - Ανάπτυξη των εφαρμογών των δεδομένων γεωσκόπησης ευρωπαϊκού ενδιαφέροντος και βελτίωση της ποιότητας και της απόδοσης των πληροφοριών που προκύπτουν από αυτήν.  Οι στόχοι αυτοί θα αποσκοπούν, μεταξύ άλλων, στην κάλυψη των αναγκών του Ευρωπαϊκού Οργανισμού Περιβάλλοντος.  Ερευνητικό έργο Τα ερευνητικά έργα που χρηματοδοτούνται στο πεδίο αυτό πρέπει να επικεντρωθούν σε τομείς εφαρμογής σχετικούς με την περιβαλλοντική πολιτική της Ευρωπαϊκής Ένωσης, συμπεριλαμβανομένων των σχετικών πτυχών άλλων πολιτικών της Ένωσης. Τα έργα πρέπει να  συνδέονται με άλλες ερευνητικές δραστηριότητες του προγράμματος-πλαισίου, ιδιαίτερα στους τομείς των επιστημών και των τεχνολογιών της θαλάσσης, της γεωργίας, της δασοκομίας και της αλιείας.  Οι δραστηριότητες επιμερισμένων δαπανών και οι συντονισμένες δράσεις θα συμπληρωθούν με άμεσες δράσεις του ΚΚΕρ στους τομείς της αρμοδιότητάς του στους οποίους διεξάγει κατάλληλη έρευνα, ενθαρρύνοντας τη βελτιωμένη συνεργασία μεταξύ ερευνητών στον τομέα  του περιβάλλοντος, επιστημόνων της γεωσκόπησης, εταιρείες προστιθέμενης αξίας και φορείς παροχής δεδομένων τηλεανίχνευσης.  Γ.I.1. Η μεθοδολογική έρευνα πρέπει να αποσκοπεί στην επίλυση ειδικών προβλημάτων υψηλής προτεραιότητας στη χρήση των γεωσκοπικών δεδομένων. Η έρευνα αυτή θα διεξαχθεί με στενή συνεργασία μεταξύ επιστημόνων από διαφόρους τομείς εφαρμογών και φορέων  ανάπτυξης οργάνων ώστε να εξασφαλιστεί η πλήρης εκμετάλλευση των γεωσκοπικών δεδομένων.  Θα καλυφθούν τα κάτωθι τεχνικά θέματα: - Ανάπτυξη βελτιωμένων συνόλων δεδομένων από γεωσκοπικά όργανα, τα οποία είναι κατάλληλα για να προσαρμοστούν στις δομές δεδομένων των συστημάτων γεωγραφικών πληροφοριών. Με τον τρόπο αυτόν θα διευκολυνθεί η ενσωμάτωση των γεωσκοπικών δεδομένων στα  δεδομένα των συστημάτων στατιστικών πληροφοριών τα οποία έχουν μεγάλη σημασία για τη μελέτη των κλιματικών μεταβολών και την έγκαιρη ανίχνευση και μελέτη των κλιματικών μεταβολών στο χερσαίο και το παράκτιο θαλάσσιο περιβάλλον, την παρακολούθηση του  περιβάλλοντος, την προστασία του περιβάλλοντος, τη γεωργία, τη δασοκομία και την αλιεία.  - Βελτίωση της συνεργασίας μεταξύ χρήστων δορυφορικών δεδομένων για περιβαλλοντικούς σκοπούς ώστε να επιτευχθεί μεγαλύτερη χρησιμοποίηση των γεωσκοπικών δεδομένων και τεχνολογιών και να προαχθεί η μεταφορά των κατάλληλων δεδομένων στις εφαρμογές.  - Ανάπτυξη εργαλείων και τεχνικών γενικής φύσεως για την αυτοματοποιημένη προεπεξεργασία, την ερμηνεία και την ολοκλήρωση των δεδομένων τηλεανίχνευσης και των δεδομένων εδάφους. Ανάπτυξη μεθόδων για μείωση των δεδομένων. Στους τομείς όπου το ΚΚΕρ είναι  αρμόδιο και διεξάγει κατάλληλη έρευνα στα έμπειρα συστήματα, τα νευρονικά δίκτυα, την παράλληλη επεξεργασία και τα ολοκληρωμένα συστήματα γεωγραφικών πληροφοριών, το κέντρο θα συνεισφέρει συμπληρωματικά στα έργα του πεδίου αυτού. Πιο συγκεκριμένα, θα  αναπτυχθούν κατάλληλα μοντέλα και διαρθρώσεις δεδομένων για τα ολοκληρωμένα συστήματα γεωγραφικών πληροφοριών προκειμένου να ενσωματωθούν τα δεδομένα της γεωσκόπησης στα στατιστικά συστήματα πληροφοριών.  - Στήριξη του προγραμματισμού μέτρων επί τόπου και εκστρατειών συλλογής δεδομένων επί τόπου, καθώς και βελτίωση των διαδικασιών βαθμονόμησης και επικύρωσης των δεδομένων.  Γ.I.2. Τα πιλοτικά έργα αποσκοπούν στη δοκιμή της αποδοτικότητας των δορυφορικών και εναέριων αισθητήρων σε επιχειρησιακό περιβάλλον, για επιλεγμένες.  Τα πιλοτικά έργα θα λαμβάνουν υπόψη την ανάγκη ανάπτυξης προηγούμενων συντονισμένων δράσεων στον τομέα αυτόν και θα περιλαμβάνουν φυσιολογικά τα ακόλουθα στοιχεία: ανάλυση των επιχειρησιακών αναγκών του συμπράττοντας χρήστη ή χρήστων και της αξίας των  παράγωγων πληροφοριών συναρτήσει της ποιότητας των πληροφοριών- ανεύρεση μιας ενδεδειγμένης αλυσίδας παροχής δεδομένων και κατάλληλων στοιχείων επεξεργασίας για την απόκτηση των αναγκαίων πληροφοριών- προετοιμασία ενός σχεδίου εφαρμογής για τη στενή  συνεργασία με το συμπράττοντα χρήστη- κατάρτιση ενός προεπιχειρησιακού πιλοτικού συστήματος.  Εφόσον χρειάζεται, θα αντιμετωπισθεί το ενδεχόμενο σύνδεσης με τις αντίστοιχες δράσεις του ΚΚΕρ, ιδίως στους τομείς διαχείρισης του περιβάλλοντος, της καταστροφής των τροπικών δασών, της καύσης της βιομάζας, της επιτήρησης της γεωργίας και του χρώματος  των ωκεανών.  Πιλοτικά έργα μπορούν επίσης να προταθούν στο πλαίσιο της εφαρμογής του κέντρου γεωσκόπησης (ερευνητικός τομέας III) έτσι ώστε να δοκιμασθούν οι υποδομές επεξεργασίας και διαχείρισης των δεδομένων και να υποστηριχθεί η δημιουργία συνεκτικών κοινοτήτων  χρήστων.  Πεδίο II: Εργασίες έρευνας και ανάπτυξης για ενδεχόμενες μελλοντικές επιχειρησιακές δραστηριότητες Για να υποστηριχθεί η ανάπτυξη πολιτικής, η Επιτροπή ενεργεί ταυτόχρονα ως σημαντικός πελάτης και ως εντολοδόχος για άλλους χρήστες, προσπαθώντας ιδιαίτερα να ενθαρρύνει την ανάπτυξη αποδοτικών επιχειρησιακών υπηρεσιών και δραστηριοτήτων. Για το λόγο  αυτόν, απαιτείται συστηματική προσέγγιση για την κατανόηση των επιχειρησιακών απαιτήσεων, συμπεριλαμβανομένου του προσδιορισμού της ομάδας χρήστων, των οργάνων, των αποστολών, της μεταχείρισης των δεδομένων εδάφους, της επεξεργασίας δεδομένων και της  διάδοσής τους. Για να επιτευχθεί ο στόχος του προγράμματος αυτού, είναι δυνατόν να παρασχεθεί υποστήριξη για την ανάπτυξη οργάνων όταν είναι σαφές ότι οι διεξαγόμενες ή προγραμματιζόμενες δορυφορικές αποστολές δεν επαρκούν για την κάλυψη των αναγκών της  περιβαλλοντικής έρευνας ή της παρακολούθησης του περιβάλλοντος. Οι προδιαγραφές των οργάνων αυτών που θα χρηματοδοτούνται από τη δράση αυτή πρέπει να καθορίζονται από τους χρήστες.  Στόχοι - Προσδιορισμός και αξιολόγηση των απαιτήσεων των χρήστων σε επίπεδο Ευρωπαϊκής Ένωσης για επιχειρησιακές δορυφορικές γεωσκοπικές δραστηριότητες.  - Προσδιορισμός και ανάπτυξη διαστημικών οργάνων που ενδιαφέρουν την πολιτική της Ευρωπαϊκής Ένωσης κατά τρόπον ώστε να ανταποκρίνονται στις απαιτήσεις των σημερινών και των δυνητικών χρήστων.  Ερευνητικό έργο Γ.II.1. Η έρευνα πρέπει να επικεντρώνεται στον προσδιορισμό των απαιτήσεων των χρήστων, σε σχέση με την πολιτική της Ευρωπαϊκής Ένωσης για δορυφορικές και εναέριες υπηρεσίες, για την εξασφάλιση επιχειρησιακών δεδομένων κατά οικονομικό τρόπο, και στον  καθορισμό των απαιτούμενων οργάνων, αποστολών και εγκαταστάσεων εδάφους.  Γ.II.2. Πριν από την ανάπτυξη νέων οργάνων, πρέπει να προσδιορίζονται οι ανάγκες των χρήστων. Η βελτίωση των επιχειρησιακών χαρακτηριστικών και η συνέχεια των πρωτότυπων οργάνων που αναπτύσσουν ο ευρωπαϊκός οργανισμός διαστήματος και οι ευρωπαϊκοί  οργανισμοί επιχειρησιακού προσανατολισμού, όπως ο Eumetsat, θα εξεταστούν με βάση τους προαναφερόμενους στόχους. Η ολοκλήρωση της ανάπτυξης των οργάνων Vegetation και Amas, βάσει των δραστηριοτήτων των οργανισμών των κρατών μελών, έχει ιδιαίτερη σημασία  κα θα εξεταστεί βάσει των προαναφερόμενων στόχων, τα δε αποτελέσματα θα αποτελέσουν τις κατευθυντήριες γραμμές για την διεκπεραίωση αντίστοιχων προτάσεων στο μέλλον.  Πεδίο III: Γεωσκοπικό κέντρο Μια επίγεια αποτελεσματική υποδομή είναι αναγκαία για να μπορέσει η αυξανόμενη κοινότητα χρήστων να χρησιμοποιήσει, κατά τον καλύτερο δυνατό τρόπο, τα διαθέσιμα δεδομένα και για να διαμορφωθούν επιχειρησιακές εφαρμογές.  Στόχος Το γεωσκοπικό κέντρο θα συμβάλει στην ίδρυση ενός συντονισμένουν και αποκεντρωμένου ευρωπαϊκού γεωσκοπικού δικτύου, του "Ευρωπαϊκού γεωσκοπικού συστήματος" (ΕΓΣ), με στόχο να αυξήσει τη χρήση και την αξία των γεωσκοπικών δεδομένων.  Ερευνητικό έργο Οι εργασίες θα επικεντρωθούν στους ακόλουθους τομείς:  Γ.III.1. ενθάρρυνση καλύτερης επικοινωνίας μεταξύ των επιμέρους χρήστων και μεταξύ κοινοτήτων χρήστων,  Γ.III.2. κίνητρα για τη δημιουργία προϊόντων υψηλού επιπέδου όπου και όταν απαιτείται,  Γ.III.3. προαγωγή της βελτιωμένης τυποποίησης δεδομένων και εξασφάλισης της ποιότητας,  Γ.III.4. συντονισμός του σχεδιασμού και της λειτουργίας των υπαρχόντων και των μελλοντικών αποκεντρωμένων αρχείων και βάσεων δεδομένων και των υπηρεσιών παροχής δεδομένων,  Γ.III.5. μεγαλύτερη προβολή των γεωσκοπικών δεδομένων, υπηρεσιών και εμπειρογνωμοσύνης.  Στο τέλος τηε μελέτης της φάσης Pathfinder, θα προταθεί ένα σχέδιο προγράμματος για το σχεδιασμό και την υλοποίηση του γεωσκοπικού κέντρου, το οποίο αναμένεται να ολοκληρωθεί το καλοκαίρι του 1995.  Δ. Η ανθρώπινη διάσταση των περιβαλλοντικών μεταβολών Πεδίο I: Αιτίες και κοινωνικοοικονομικές συνέπειες των περιβαλλοντικών μεταβολών Όλες οι δραστηριότητες του πεδίου αυτού του προγράμματος πρέπει να συντονίζονται στενά με τα προγράμματα ΕΤΑ μη πυρηνικής ενέργειας, μεταφορών, στοχοθετημένης κοινωνικοοικονομικής έρευνας και συνεργασίας με τρίτες χώρες και διεθνείς οργανσιμούς.  Στόχοι - Καλύτερη κατανόηση των κύριων κοινωνικών και οικονομικών δυνάμεων των περιβαλλοντικών μεταβολών σε πλανητική και ευρωπαϊκή κλίμακα.  - Εκτίμηση των κύριων κινδύνων και συνεπειών των περιβαλλοντικών μεταβολών στην οικονομία και την κοινωνία, και πιο συγκεκριμένα στην ανάπτυξη της Ευρωπαϊκής Ένωσης.  - Κατανόηση της αλληλεπίδρασης των μορφών παραγωγής και κατανάλωσης, των δυνατοτήτων μεταβολής τους και των περιβαλλοντικών επιπτώσεων των μεταβολών αυτών σε πλανητική και ευρωπαϊκή κλίμακα.  Οι στόχοι αυτοί θα αποσκοπούν στην κάλυψη, μεταξύ άλλων, των αναγκών του ευρωπαϊκού οργανισμού περιβάλλοντος.  Ερευνητικό έργο Δ.I.1. Ανάλυση της συνολικής και της σχετικής συμβολής των κύριων οικονομικών δραστηριοτήτων καθώς και των κοινωνικών συμπεριφορών και των μορφών κατανάλωσης στις περιβαλλοντικές μεταβολές σε πλανητική και ευρωπαϊκή κλίμακα- ανάπτυξη των ενδεδειγμένων  δεικτών και τάξεων περιβαλλοντικής πίεσης, καθώς και των μοντέλων που συμβάλλουν και προβλέπουν τις κρίσμες αλληλεπιδράσεις που οδηγούν σε υποβάθμιση του περιβάλλοντος.  Δ.I.2. Αξιολόγηση της σημασίας που έχουν οι συνέπειες των περιβαλλοντικών μεταβολών στην κοινωνία και στους αποφασιστικής σημασίας οικονομικούς τομείς, όπως η γεωργία, η δασοκομία, η μεταποιητική βιομηχανία, οι μεταφορές και ο τουρισμός και οι βασικοί  τομείς υποδομής, όπως η ενέργεια και ο εφοδιασμός σε νερό με ιδιαίτερη προσοχή στις περιοχές που χαρακτηρίζονται από μεγάλη περιβαλλοντική και κοινωνική ευαισθησία (π.χ. ορεινές περιοχές, παράκτιες ζώνες, συστήματα ποταμών, αστικές ζώνες, αλπικές ζώνες,  περιφέρειες με υψηλό ποσοστό ανεργίας κ.λπ.).  Δ.I.3. Αξιολόγηση των σχέσεων μεταξύ φιλελευθεροποίησης του εμπορίου και πλέον μακροχρόνιων μορφών κατανάλωσης και των επιπτώσεών τους στο περιβάλλον, καθώς και στην εξέλιξη της οικονομίας και της κοινωνίας στην Ευρώπη και στις αναπτυσσόμενες χώρες.  Πεδίο II: Οι οικονομικές και κοινωνικές απαντήσεις στα περιβαλλοντικά προβλήματα Στόχοι - Προσδιορισμός και διεύρυνση του φάσματος δυνατών επιλογών στον τομέα των κοινωνικών και οικονομικών δράσεων με σκοπό να επιλυθούν κρίσιμες περιβαλλοντικές καταστάσεις.  - Ανάπτυξη οικονομικών και κοινωνικών δεικτών και κριτηρίων που επιτρέπουν να αξιολογηθούν οι πρόοδοι που έχουν επιτευχθεί στη συγκεκριμενοποίηση της αειφόρου ανάπτυξης.  Ερευνητικό έργο Δ.II.1. Καρθορισμός των ποσοτικών δεικτών "αειφόρου ανάπτυξης" στον κατάλληλα χώρο και χρόνο και στους αποφασιστικής σημασίας οικονομικούς τομείς, ως προς το συνολικό απόθεμα φυσικού και ανθρωπίνου κεφαλαίου, την οικολογική ικανότητα στήριξης (όπου  συμπεριλαμβάνεται η οικολογική ποικιλότητα και η λειτουργία των οικοσυστημάτων), την αποτελεσματικότητα των υλικών και τη χρήση της ενέργειας (βιομηχανικός μεταβολισμός)- και με ενσωμάτωση των ηθικών χρήσεων που αφορούν το περιβάλλον (π.χ. σύστημα  δικαίου εντός και μεταξύ των σημερινών ή των μελλοντικών γενεών).  Δ.II.2. Μελέτες των πολιτιστικών, ιστορικών και αξιολογικών εμποδίων της αειφόρου ανάπτυξης.  Δ.II.3. Βελτίωση των μέσων αξιολόγησης και σύγκρισης των διαφόρων μέτρων περιβαλλοντικής πολιτικής.  Δ.II.4. Βελτίωση μεθοδολογικών προσεγγίσεων, οι οποίες θα επιτρέψουν την ενσωμάτωση του περιβαλλοντικού κόστους και αφέλους στους δείκτες οικονομικής απόδοσης και στα λογιστικά συστήματα- καθορισμός των αποφασιστικής σημασίας προσεγγίσεων ως προς την  εφαρμογή λογιστικών συστημάτων προσαρμοσμένων στο περιβάλλον σε πολλαπλά επίπεδαξ- βελτίωση των τεχνικών που αποσκοπούν στην ενσωμάτωση του περιβαλλοντικού κόστους- αξιολόγηση των σεναρίων και των ηθικών συνεπειών με έμφαση στα εναλλακτικά συστήματα  περιβαλλοντικής αξιολόγησης.  Δ.II.5. Ανάπτυξη στρατηγικών και μέσων για την επίτευξη αειφόρου ανάπτυξης στους βασικούς οικονομικούς τομείς της γεωργίας, της δασοκομίας, της ενίσχυσης, της ανάπτυξης, της ενέργειας, του τουρισμού και των μεταφορών και με τη βελτίωση της οικονομικής  αποτελεσματικότητας και των επιστημονικών βάσεων του άριστου συνδυασμού περιβαλλοντικών μέσων (π.χ. ρυθμιστικά μέτρα και οικονομικά κίνητρα), έκδοση και ποιότητα των περιβαλλοντικών προτύπων, με ιδιαίτερα έμφαση στους τομείς και τα προβλήματα που  υπερβαίνουν τα γεωγραφικά και διοικητικά σύνορα.  Πεδίο III: Ενσωμάτωση των επιστημονικών γνώσεων και των οικονομικών και κοινωνικών θεωρήσεων στη διαμόρφωση των περιβαλλοντικών πολιτικών Στόχοι - Ανάλυση και βελτίωση της χρήσης των επιστημονικών γνώσεων και ανάπτυξη μεθόδων με σκοπό την εξάλειψη της αβεβαιότητας στη διαμόρφωση των περιβαλλοντικών πολιτικών.  - Καθορισμός γενικών και διεπιστημονικών προσεγγίσεων με σκοπό να βελτιστοποιηθεί ο συνδυασμός της επιστημονικής εκτίμησης των κινδύνων με την κοινωνικοοικονομική αξιολόγησή τους στη διαχείριση των περιβαλλοντικών κινδύνων.  - Ενίσχυση των δυνατοτήτων χρήσης των περιβαλλοντικών στατιστικών για τη βελτίωση της αξιολόγησης των αιτιών των περιβαλλοντικών μεταβολών.  - Ανάλυση και βελτίωση μοντέλων και μέσων με τη διαχείριση των περιβαλλοντικών κινδύνων όταν τα αίτια και οι επιπτώσεις υπερβαίνουν τα διεθνή και περιφερειακά σύνορα.  Ερευνητικό έργο Δ.III.1. Ανάπτυξη νέων προσεγγίσεων με σκοπό να ενσωματωθούν οι επιστημονικές και κοινωνικοοικονομικές παράμετροι στη διαχείριση των φυσικών και τεχνολογικών κινδύνων. Εκτέλεση περιπτωσιολογικών μελετών σχετικά με τα σύνθετα προβλήματα, στα οποία  ενέχονται πολλά περιβαλλοντικά διαμερίσματα με σκοπό να μελετηθεί και να βελτιωθεί η ολοκληρωμένη διαχείριση των κινδύνων σε τοπική και περιφερειακή κλίμακα (π.χ. λεκάνη της Μεσογείου, υγρότοποι, περιοχή των Άλπεων, αστικό περιβάλλον- απόβλητα και  προβλήματα που συνδέονται με τη διαχείριση των υδάτων).  Δ.III.2. Αξιολόγηση και βελτίωση των μεθόδων και διαδικασιών χρήσης των επιστημονικών γνώσεων στη διαμόρφωση, εφαρμογή και αξιολόγηση των περιβαλλοντικών ή άλλων πολιτικών- εξέταση εναλλακτικών προσεγγίσεων με σκοπό να λαμβάνεται υπόψη η επιστημονική  αβεβαιότητα στη διαμόρφωση των πολιτικών, αυτό δε με συνυπολογισμό των κύριων περιβαλλοντικών αρχών, όπως "η αρχή της προφύλαξης".  Δ.III.3. Ανάπτυξη μοντέλων με σκοπό να ανευρεθούν οι δεσμοί μεταξύ των απειλών κατά του περιβάλλοντος και των υπολοίπων κατάλληλων φυσικών και κοινωνικοοικονομικών μεταβλητών. Αυτό θα επιτευχθεί με βελτίωση της σύλληψης και του καθορισμού των συστημάτων  πληροφοριών που αφορούν τις απειλές κατά του περιβάλλοντος, καθώς και των τεχνικών για την ενσωμάτωση των περιβαλλοντικών δεδομένων.  Δ.III.4. Ανάπτυξη μεθόδων για την αξιολόγηση των περιβαλλοντικών δεδομένων και της μετατροπής τους σε χρήσιμες πληροφορίες, δηλαδή πληροφορίες τις οποίες μπορούν να χρησιμοποιούν οι αρμόδιοι και οι ομάδες δημόσιου ενδιαφέροντος.  Πεδίο IV: Αειφόρος ανάπτυξη και τεχνολογική μεταβολή Στόχοι - Κατανόηση των πρωταρχικών παραμέτρων της αειφόρου τεχνολογικής ανάπτυξης σε σύνδεση με το περιβάλλον και τις αλληλεπιδράσεις της με την ανταγωνιστικότητα και την απασχόληση στην Ευρωπαϊκή Ένωση.  - Ανάπτυξη μεθοδολογιών για να αξιολογηθεί και να αναχθεί κατά το μέγιστο δυνατό η συμβολή της Ε  &  ΤΑ στην αειφόρο ανάπτυξη.  Ερευνητικό έργο Δ.IV.1. Ανάπτυξη και εφαρμογή κριτηρίων (π.χ. οικονομικά, ρυθμιστικά, ανεύρεσης εργασίας, κοινωνικής αποδοχής) με σκοπό να καθορισθεί ένα σύνολο τεχνολογιών, οι οποίες να ανταποκρίνονται σε ένα ανταγωνιστικό πλεονέκτημα που θα προκύψει από τη βελτίωση  του περιβάλλοντος, είτε με νεωτεριστικά μέσα "γενικής φύσεως", όπως η ελαχιστοποίηση των υλικών, η βελτίωση του σχεδιασμού ενός προϊόντος, κ.λπ.- είτε με τη συστηματική αξιολόγηση των δυνατών τεχνολογικών απαντήσεων σε κρίσιμα προβλήματα που άπτονται  του περιβάλλοντος (π.χ. αναθέρμανση του πλανήτη, μείωση της στοιβάδας του όζοντος, μείωση της βιοποικιλότητας, έλλειψη ύδατος, υποβάθμιση των γαιών, κ.λπ.).  Δ.IV.2. Ανάπτυξη μεθόδων αξιολόγησης του κόστους-κινδύνων-οφέλους των τεχνολογιών που έχουν πρωτίστης σημασίας συνέπειες στο περιβάλλον, στην οποία συμπεριλαμβάνονται ολοκληρωμένες προσεγγίσεις αξιολόγησης από άποψη περιφερειακή, διεργασιών και  παραγωγής (π.χ. ανάλυσης κόστους/οφέλους, οικολογιστικός έλεγχος, σωρευτική αξιολόγηση των συνεπειών στο περιβάλλον, βιομηχανικός μεταβολισμός/ανάλυση των κύκλου ζωής, τεχνολογία ανακύκλωσης)- ενσωμάτωση των κριτηρίων αειφορίας στη διαμόρφωση,  αξιολόγηση και χρήση των ευρωπαϊκών δραστηριοτήτων Ε  &  ΤΑ.  Δ.IV.3. Αποσαφήνιση των δεσμών που υπάρχουν μεταξύ προτιμήσεων που δείχνει η κοινωνία με βάση περιβαλλοντικές θεωρήσεις και τεχνολογικές μεταβολές, π.χ. κοινωνική αποδοχή των τεχνολογιών, προτίμηση της κοινωνίας στα "πράσινα" προϊόντα- επιπτώσεις των  νέων ιδεών στην προστασία του περιβάλλοντος, όπως η διαχείριση του κύκλου ζωής, η επέκταση της απόδοσης ευθυνών και στον παραγωγό, κ.λπ.- η ανάπτυξη συνδυαζόμενων δεικτών περιβαλλοντικής/εμπορικής απόδοσης- περιπτωσιολογικές μελέτες επιτυχών  προσεγγίσεων για την αειφόρο ανάπτυξη σε κλίμακα επιχειρήσεων.  Δ.IV.4. Αποσαφήνιση των δεσμών μεταξύ διαφόρων τύπων μέσων περιβαλλοντικής πολιτικής (νομοθεσία- μέτρα που δρουν επί της αγοράς) και επίδρασή τους στην τεχνολογική ανάπτυξη.   (1) Ψήφισμα 93/C138/01 του Συμβουλίου της 1ης Φεβρουαρίου 1993 (ΕΕ αριθ. C 138 της 17. 5. 1993, σ. 1).(2) Περιγραφή των προτεινόμενων δραστηριοτήτων του ΚΚΕρ στους τομείς αυτούς περιέχεται στην πρόταση απόφασης του Συμβουλίου για τις  δραστηριότητες του ΚΚΕρ [εγγρ. COM(94) 68 final 94/0095 (CNS)] της 30ής Μαρτίου 1994. Απόσπασμα της πρότασης αυτής προσαρτάται στην παρούσα απόφαση.(3) Η βελτίωση της δοσιμετρίας της υπεριώδους ακτινοβολίας Β με την τελειοποίηση των τεχνικών μέτρησης  εξετάζεται στο πεδίο I  των τεχνολογιών για το περιβάλλον.    ΠΑΡΑΡΤΗΜΑ ΙΙ    ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ  "(σε εκατομμύρια Ecu) "" ID="1">Θέμα Α " ID="1">Φυσικό περιβάλλον, ποιότητα του περιβάλλοντος και πλανητική αλλαγή > ID="2">250 "" ID="1">Θέμα Β " ID="1">Τεχνολογίες για το περιβάλλον > ID="2">133 "" ID="1">Θέμα Γ " ID="1">Διαστημικές τεχνολογίες εφηρμοσμένες στην επιτήρηση και την έρευνα σε περιβαλλοντικά θέματα > ID="2">109 "" ID="1">Θέμα Δ " ID="1">Η ανθρώπινη διάσταση των περιβαλλοντικών μεταβολλών > ID="2">40 "" ID="1">Σύνολο > ID="2">532 (1) (2) "">Η κατανομή μεταξύ των διαφόρων πεδίων δεν αποκλείει τη δυνατότητα ορισμένων έργων να καλύπτουν περισσότερα του ενός πεδία.   (1) Από τα οποία:  - το πολύ 3,8 % για δαπάνες προσωπικού και 3,6 % για διοικητικές δαπάνες,  - 5 εκατομμύρια Ecu για τη διάδοση και τη χρησιμοποίηση των αποτελεσμάτων,  - 2 % για εκπαίδευση,  - μέχρι 5 % για ειδικά μέτρα για τις ΜΜΕ (γ).(2) Ποσό 320 εκατομμυρίων Ecu, δηλαδή η διαφορά μεταξύ του ποσού που κρίνεται αναγκαίο για το παρόν πρόγραμμα και του ποσού που προβλέπεται στο τέταρτο πρόγραμμα-πλαίσιο για το περιβάλλον και το κλίμα,  προορίζεται για το ειδικό πρόγραμμα ΕΤΑ "που θα εκτελεστεί, αφενός, με άμεσες δράσεις (ΚΚΕρ) και, αφετέρου, με δραστηριότητες στο πλαίσιο της ανταγωνιστικής προσέγγισης που προορίζονται για υποστήριξη Ε/Τ των κοινοτικών πολιτικών (1995-1998)."    ΠΑΡΑΡΤΗΜΑ III   ΣΥΓΚΕΚΡΙΜΕΝΟΙ ΚΑΝΟΝΕΣ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ  Το πρόγραμμα θα εκτελεσθεί μέσω έμμεσης δράσης, στην οποία η Κοινότητα έχει χρηματοδοτική συνεισφορά στις δραστηριότητες ΕΤΑ που διενεργούνται από τρίτους ή από ινστιτούτα του ΚΚΕρ σε σύμπραξη με  τρίτους:  1. Δράσεις επιμερισμένης δαπάνης του εξής τύπου:  1.1. Σχέδια ΕΤΑ που εκτελούνται από επιχειρήσεις, ερευνητικά κέντρα και πανεπιστήμια, συμπεριλαμβανομένης, ανάλογα με την περίπτωση, της βασικής έρευνας που αφορά τη βιομηχανία.  Η κοινοτική χρηματοδότηση κανονικά δεν θα υπερβαίνει το 50 % του κόστους του σχεδίου, με προοδευτική διαφοροποίηση προς τα κάτω ανάλογα με το κατά πόσον το έργο πλησιάζει στο στάδιο της εμπορευσιμότητας. Για τα πανεπιστήμια και άλλα παρόμοια ιδρύματα  που δεν τηρούν αναλυτικά λογιστικά βιβλία, οι δαπάνες θα αποδίδονται με βάση το 100 % του πρόσθετου κόστους.  1.2. Τεχνολογική παρότρυνση για την ενθάρρυνση και τη διευκόλυνση της συμμετοχής των ΜΜΕ σε δραστηριότητες ΕΤΑ:  - μέσω της χορήγησης πριμοδοτήσεων για τη διενέργεια της διερευνητικής φάσης δραστηριότητας ΕΤΑ, συμπεριλαμβανομένης της αναζήτησης εταίρων, για περίοδο έως και 12 μηνών. Η πριμοδότηση θα χορηγείται έπειτα από την επιλογή προσχεδίου πρότασης το οποίο θα  υποβάλλεται κανονικά από τουλάχιστον δύο ανεξάρτητες ΜΜΕ από δύο διαφορετικά κράτη μέλη. Η πριμοδότηση θα καλύπτει έως και το 75 % του κόστους της διερευνητικής φάσης, χωρίς πάντως να υπερβαίνει τα 45 000 Ecu,  και - με την υποστήριξη συνεργατικών ερευνητικών έργων, μέσω των οποίων οι ΜΜΕ με παρόμοια τεχνικά προβλήματα, αλλά χωρίς κατάλληλες ερευνητικές εγκαταστάσεις, αναθέτουν σε άλλα νομικά πρόσωπα τη διεξαγωγή ΕΤΕ για λογαριασμό τους. Κανονικά, η κοινοτική  χρηματοδότηση συνεργατικών ερευνητικών έργων, στα οποία συμμετέχουν μη συνδεδεμένες ΜΜΕ από δύο τουλάχιστον κράτη μέλη, θα καλύπτει το 50 % του κόστους της έρευνας.  Έπειτα από πρόσκληση, και στις δύο περιπτώσεις, οι προτάσεις μπορούν να υποβάλλονται ανά πάσα στιγμή κατά την περίοδο που καλύπτεται από το εφαρμόζομενο πρόγραμμα εργασιών.  Οι δραστηριότητες αυτές θα συμπληρώνονται με ειδικά προπαρασκευαστικά, συνοδευτικά και υποστηρικτικά μέτρα.  2. Ειδικά μέτρα για το παρόν ειδικό πρόγραμμα:  - υποστήριξη των χρηματοδοτικών υποδομών ή διευκολύνσεων που απαιτούνται για τη διεξαγωγή μιας συντονισμένης δράσης.  Η κοινοτική χρηματοδότηση μπορεί να καλύπτει μέχρι και το 50 % του κόστους των μέτρων αυτών.  3. Προπαρασκευαστικά, συνοδευτικά και υποστηρικτικά μέτρα, όπως:  - διασκέψεις, σεμινάρια, συνέδρια πρακτικής εργασίας ή άλλες επιστημονικές ή τεχνικές συνεδριάσεις, συμπεριλαμβανομένων των συνεδριάσεων διακλαδικού ή πολυεπιστημονικού συντονισμού,  - χρήση εξωτερικής ειδίκευσης, συμπεριλαμβανομένης της πρόσβασης σε βάσεις επιστημονικών δεδομένων,  - επιστημονικές δημοσιεύσεις και δραστηριότητες για τη διάδοση, την προώθηση και την εκμετάλλευσης των αποτελεσμάτων, σε συντονισμό με τις δραστηριότητες που διεξάγονται στο πλαίσιο της τρίτης δράσης- οι παράγοντες που ενδέχεται να ενθαρρύνουν τη χρήση  των αποτελεσμάτων θα ληφθούν υπόψη από την αρχή και καθόλη τη διάρκεια των έργων ΕΤΑ των οποίων οι εταίροι θα συνιστούν ένα δίκτυο βασικής σημασίας για τη διάδοση και την εκμετάλλευση των αποτελεσμάτων,  - μελέτες για την εκτίμηση των κοινωνικοοικονομικών επιπτώσεων και των ενδεχόμενων κινδύνων που συνδέονται με το σύνολο των έργων του παρόντος προγράμματος. Οι μελέτες αυτές θα διεξαχθούν σε στενή συνεργασία με τα προγράμματα "μη πυρηνικής ενέργειας,  μεταφορών, διεθνούς συνεργασίας και στοχοθετημένης κοινωνικοοικονομικής έρευνας", ώστε να εξασφαλιστεί η καλύτερη δυνατή εκμετάλλευση και η συνεχής χρήση των αποτελεσμάτων τους,  - εκπαιδευτικές δραστηριότητες σχετικές με την έρευνα που καλύπτει το πρόγραμμα,  - ανεξάρτητη αξιολόγηση της διαχείρισης και των επιτευγμάτων των δραστηριοτήτων του προγράμματος,  - ανάπτυξη διεθνούς επιστημονικής συνεργασίας, ιδίως στην έρευνα της πλανητικής αλλαγής, στην οποία θα συμμετάσχουν και οι αναπτυσσόμενες χώρες,  - μέτρα υποστήριξης της λειτουργίας δικτύων ευαισθητοποίησης και αποκεντρωμένης βοήθειας προς όφελος των ΜΜΕ, σε συντονισμό με τη δράση Euromanagement-auditing της Ε  &  ΤΑ.  Η κοινοτική χρηματοδότηση μπορεί να καλύψει έως και το 100 % του κόστους αυτών των μέτρων.  4. Συντονισμένες δράσεις, οι οποίες συνίστανται στο συντονισμό, ιδίως μέσω "συντονιστικών δικτύων", σχεδίων ΕΤΑ του προγράμματος καθώς και σχεδίων ΕΤΑ που χρηματοδοτούνται ήδη από δημόσιες αρχές ή ιδιωτικούς οργανισμούς. Οι συντονισμένες δράσεις μπορούν  επίσης να χρησιμεύσουν ως αναγκαίος συντονισμός για τη λειτουργία των ομάδων κοινού ενδιαφέροντος στις οποίες, μέσω των σχεδίων ΕΤΑ επιμερισμένης δαπάνης, συμμετέχουν, γύρω από τον ίδιο τεχνολογικό ή βιομηχανικό στόχο, κατασκευαστές, φορείς  εκμετάλλευσης δικτύων, επιχειρήσεις παραγωγής λογισμικού, φορείς παροχής υπηρεσιών, χρήστες, πανεπιστήμια και ερευνητικά κέντρα.  Η κοινοτική χρηματοδότηση μπορεί να καλύψει έως και το 100 % του κόστους του συντονισμού.    Απόσπασμα της πρότασης απόφασης του συμβουλίου για το πρόγραμμα του ΚΚΕρ [COM(94) 68 final - 94/0095 (CNS)], σχετικά με τις δραστηριότητες που προβλεπονται για το Κοινό Κέντρο Ερευνών (ΚΚΕρ) στους τομείς που καλύπτονται από το ειδικό πρόγραμμα για  το περιβάλλον και το κλίμα  Το ΚΚΕρ θα συμβάλλει στην προώθηση της προστασίας του περιβάλλοντος, σε στενό συνδυασμό με το αντίστοιχο πρόγραμμα δράσεων επιμερισμένης δαπάνης, στα ακόλουθα τρία πεδία:  - φυσικό περιβάλλον, ποιότητά του και πλανητικές αλλαγές,  - περιβαλλοντικές τεχνολογίες,  - αεροδιαστημικές τεχνικές εφαρμοζόμενες στην επιτήρηση και έρευνα περιβαλλοντικού περιεχομένου.  Η Ευρωπαϊκή Κοινότητα οφείλει να έχει μείζονα συμβολή στις διεθνείς ερευνητικές δραστηριότητες με αντικείμενο τις πλανητικές αλλαγές, ιδίως συμμετέχοντας σε σοβαρές πρωτοβουλίες που δρομολογεί η επιστημονική κοινότητα, όπως το διεθνές πρόγραμμα  γεώσφαιρας-βιόσφαιρας (IGBP) - στην Ispra θα συνεχιστούν οι διεξαγόμενες για το IGBP δραστηριότητες του γραφείου (EIPO) του ευρωπαϊκού έργου IGAC (διεθνές έργο για τη χημεία της ατμόσφαιρας του πλανήτη) -, το παγκόσμιο πρόγραμμα κλιματικών ερευνών  (WCRP) και το πρόγραμμα για την ανθρώπινη διάσταση (HDP).  Στο πλαίσιο αυτό, το Κοινό Κέντρο Ερευνών θα επικεντρώσει τις ερευνητικές του δραστηριότητες κυρίως:  - στην επιτήρηση και μελέτη -ιδιαίτερα με τεχνικές τηλεανίχνευσης- των αλληλεπιδράσεων βιόσφαιρας-ατμόσφαιρας και των αλληλεπιδράσεων μεταξύ των αναπτυσσόμενων στη γη και στον ωκεανό διεργασιών και στις συναφείς με τις κλιματικές αλλαγές παραμέτρους,  - στις φυσικές και χημικές αναλύσεις των ατμοσφαιρικών διεργασιών (ιδιαίτερα τη μελέτη το θείου στην ατμόσφαιρα), στις οποίες θα ενσωματωθούν κυρίως η συμπεριφορά των βιογενών και ανθρωπογενών εκπομπών. Η δραστηριότητα αυτή θα πρέπει να περιλάβει επίσης  προσπάθειες μετρήσεων και κατάρτισης μοντέλων,  - στην τηλεπισκοπική επιτήρηση των αλλαγών του πλανήτη, χάρη στην ανάπτυξη προηγμένων τεχνικών γεωσκόπησης. Η δραστηριότητα αυτή θα πρέπει επίσης να περιλάβει έρευνα και ανάπτυξη τεχνικών με σκοπό τη χρησιμοποίηση δορυφορικών δεδομένων διαστημικής  τηλεπισκόπησης, κυρίως για την επιτήρηση του θαλάσσιου περιβάλλοντος και των αλλαγών του χερσαίου οικοσυστήματος. Επίσης αναμένεται να αναπτυχθούν ορισμένες προηγμένες τεχνικές (συμπεριλαμβανομένων τεχνικών στατιστικού χαρακτήρα), με σκοπό την  αξιοποίηση της εκμετάλλευσης του νέου συστήματος γεωσκόπησης.  Επιπλέον το ΚΚΕρ θα συμβάλλει σε μεγάλο βαθμό στην υλοποίηση του κέντρου γεωσκοπήσεων (CEO).  Η επιστημονική κοινότητα και οι φορείς λήψης αποφάσεων έχουν ανάγκη επακριβών και συνεπών δεδομένων γεωσκόπησης που να αφορούν μακρά χρονική περίοδο. Για να ανταποκριθεί στην επείγουσα αυτή ανάγκη, η Ευρωπαϊκή Κοινότητα οφείλει να συγκροτήσει το κέντρο  γεωσκοπήσεων, σε στενή συνεργασία με τα κράτη μέλη και με τη σύμπραξη της ευρωπαϊκής υπηρεσίας διαστήματος. Το έργο αυτό αποβλέπει στο να διασφαλίσει στους χρήστες συνεχή και μακροχρόνια διάθεση συνεπών δεδομένων σχετικών με γεωσκοπήσεις- με το έργο θα  ενεργοποιηθεί αποκεντρωμένο δίκτυο ενδιαφερομένων ευρωπαϊκών οργανισμών στο οποίο θα ενταχθούν, στον ίδιο κύκλο, οι χρήστες, οι οργανισμοί που διεξάγουν θεματικές αναλύσεις και τα κέντρα επεξεργασίας δεδομένων. Το ΚΚΕρ θα αποτελέσει το σημείο εστίασης  του δικτύου αυτού, ενώ με τα προγράμματα δράσεων επιμερισμένης δαπάνης θα δοθεί υποστήριξη στις εθνικές συνιστώσες του δικτύου.  Το ΚΚΕρ θα συνδράμει επίσης το δίκτυο Enrich, θέτοντας στη διάθεσή του τις επιστημονικές εργασίες με αντικείμενο τις πλανητικές αλλαγές.  Το ΚΚΕρ θα εξακολουθήσει να υποβοηθεί τη βελτίωση της ποιότητας του περιβάλλοντος, κυρίως με τις εργασίες του με αντικείμενο την ποιότητα του αέρα και του ύδατος και την εκτίμηση των κινδύνων που οφείλονται στα προϊόντα και τα χημικά απόβλητα. Επίσης,  θα συνεχιστούν οι εργασίες με αντικείμενο την ποιότητα του αέρα εσωτερικών χώρων κτιρίων, όπως και εκείνες σχετικά με τη μελέτη της ρύπανσης από μέταλλα υπό μορφή ιχνοστοιχείων.  Οι ερευνητικές εργασίες σχετικά με τις καινοτόμες τεχνολογίες για την προστασία του περιβάλλοντος θα αποσκοπούν:  - στη βελτίωση της βιομηχανικής ασφάλειας και της διαχείρισης του περιβάλλοντος, προσφέροντας στη βιομηχανία, στους ερευνητικούς οργανισμούς και στις δημόσιες αρχές καινοτόμες μεθοδολογίες (κυρίως υπολογιστικά εργαλεία) για την αξιολόγηση της ασφάλειας  χημικών εγκαταστάσεων,  - στην ανάπτυξη μηχανισμών ελέγχου χημικών αντιδράσεων οι οποίες είναι ικανές να καταστούν ανεξέλεγκτες, εργαλείων που επιτρέπουν να προβλεφθεί η διασπορά τοξικών ή εύφλεκτων προϊόντων και οι συνέπειες φαινομένων ανάφλεξης και έκρηξης.